Gara-gara Posting FB Fake TokTi, Berita Palsu Tersebar

Gara-gara satu posting fake yang edit dan menggunakan nama FB Dato’ Sri Siti Nurhaliza yang verified, kami terpedaya untuk menaikkan artikel bertajuk ‘Siti NurHaliza Tak Sangka Rumah Terbuka Jadi Majlis Politik’.

Namun artikel tersebut telah kami padam dan gugurkan dari menjadi tatapan pembaca Rotikaya setelah Dato’ Sri Siti Nurhaliza sendiri menafikan bahawa posting tersebut bukan dari dirinya sendiri dengan memuat naik status di Instagram miliknya semalam.

Posting berita palsu ini juga telah disebar merata-rata dan menyakinkan bahawa posting tersebut posting sebenar, menyebabkan ramai yang terpedaya termasuk kami pihak Rotikaya. Dengan ini, kami dengan rendah hati memohon maaf kepada Dato Sri Siti NurHaliza dan kami akan pastikan perkara ini tidak akan berlaku lagi.

Kepada sesiapa yang melakukan FB Fake ini, kami mengaharapkan mereka insaf dan kejadian seperti ini tidak berulang lagi.


Rakan Dakwa Hattan Tak Tahu Itu Program Live?

Sejak semalam hangat diperkatakan kontroversi melibatkan penyanyi Datuk Hattan yang dikatakan ‘menyekolahkan’ pembaca berita ketika siaran langsung sehingga dikecam teruk oleh netizen.

Memetik BH Online, seorang rakan baik Hattan iaitu Salimey Abu Bakar menjelaskan menerusi TikTok bahawa penyanyi itu memaklumkan dia tidak tahu ia adalah temubual secara langsung.

Menurut Salimey, dia merasakan ada sesuatu tidak kena apabila menonton siaran berita Astro Awani kelmarin pada jam 10.40 pagi dan terus menghubungi Hattan.

“Soalan pertama yang saya ajukan, adakah tahu panggilan tadi ‘live’? Jawapan yang diberikannya, apa live? Aku tak tahu, katanya.

“Saya tanya lagi, biar betul Hattan tak tahu? Tak tahu, aku tengah baring mereka ‘call’ tanya soalan, aku jawablah macam biasa.

“Kalau kita pun dalam situasi begini mungkin kita pun jawab macam sembang biasa kawan-kawan. Saya pun jawab dengan Hattan… ohh ya ke,” cerita Salimey.

Dalam pada itu, Salimey berkata tidak mungkin Hattan tidak tahu protokol apabila ditemubual secara langsung di televisyen atau radio.

“Jadi, tidak adil satu kesalahan terus dilemparkan kepada artis seperti Datuk sahaja kerana beliau tidak minta ditemubual dalam siaran berita terbabit.

“Sebaliknya penerbit berita Astro Awani harus bersedia dengan soalan dan jawapan untuk diberi pada panel dan pembaca berita pada masa terbabit,” katanya.

Terdahulu, Hattan menempelak penyampai berita, Nur Syazwani kerana gagal menjawab dengan tepat pencipta lagu-lagu kumpulan XPDC.

Bagaimanapun, penyampai berita itu dilihat tetap tenang dan profesional berdepan situasi tidak dijangka. Namun, lebih mengejutkan apabila Hattan terus menamatkan panggilan selepas penyampai berita itu mengucapkan terima kasih


“Rasa Cinta Terhadap Awak Sudah Pudar” – Diana Danielle

Pelakon Diana Danielle seorang memberi bayangan suaminya, Farid Kamil tidak mengenali dirinya apabila menuduhnya mempunyai hubungan dengan lelaki lain.

Menerusi satu perkongsian di Insta Story, Diana berkata rasa cintanya juga sudah pudar dan tidak lagi boleh menanggung kesakitan dan membiarkan dirinya terus dilukai.

BACA: Farid Kamil Tak Berhenti Berdoa Bawa Isteri, Anak-Anak Pulang Beraya

“Jika awak fikir sejenak saya ada lelaki lain, itu adalah bukti asas awak tidak mengenali saya dengan baik.

“Selepas rasa cinta terhadap awak sudah pudar, hati saya tidak boleh lagi menanggung untuk biarkan orang lain menghancurkannya,” katanya.

Terdahulu, Farid membuat permohonan maaf kepada Diana selepas membuat tuduhan wujud orang ketiga sehingga isterinya itu sanggup memfailkan perceraian.

Pada 10 Mac lalu, Diana memfailkan permohonan cerai atas alasan tiada persefahaman dan berlaku shiqaq atau perbalahan berpanjangan.


Bertunang Dengan Wanita Kazakhstan, Fadlan Perlu Lalui Ujian Kejantanan

Dalam diam rupanya, pelakon Fadlan Hazim mengesahkan sudah bertunang dengan wanita Kazakhstan iaitu Aiya Mukhamedsalova pada 1 Oktober tahun lalu.

Memetik Harian Metro, Fadlan berkata majlis tersebut berlangsung di kediaman wanita terbabit di Kazakhstan. Tiada niat untuk menyorok mengenai majlisnya, Fadlan berkata dia bimbang jika apa yang dirancang tidak menjadi.

“Saya berjumpa dengan keluarganya secara sendirian di Kazakhstan pada Oktober tahun lalu. Majlis pertunangan kami hanya berlangsung secara ringkas dan hanya membabitkan anggota keluarganya sahaja,” katanya.

“Saya tidak bermaksud mahu menyorokkan majlis pertunangan kami, cuma saya tidak mahu terlalu berkongsi mengenainya,” katanya.

Dalam pada itu, Fadlan turut berkongsikan mengenai budaya masyarat disana cukup unik dimana kaum lelaki yang ingin berkahwin perlu menjalani beberapa ‘ujian kejantanan’.

“Sebelum berkahwin, kaum lelaki di sana perlu melalui beberapa ujian bagi menguji ‘kelelakian’ serta kesungguhan untuk berumah tangga.

“Saya pun tak tahu perlu melalui ujian terbabit. Tunang saya juga tidak beritahu mengenai perkara itu. Cuba dia minta saya hanya lakukan sahaja apa yang disuruh.  Antara yang perlu saya lakukan adalah berjalan di atas paku, menunggang kuda dan minum susu kuda.

“Saya juga dibawa mendaki gunung dalam keadaan suhu yang amat sejuk. Bayangkan saya perlu mendaki gunung tanpa memakai baju tebal,” katanya.

Tambah Fadlan lagi, majlis perkahwinan mereka dijangka berlangsung pada hujung tahun ini namun belum pasti lagi tariknya dan kini sedang sibuk menguruskan dokumen perkahwinan.

“Belum ada tarikh yang pasti lagi. Buat masa ini, saya sibuk menguruskan dokumen berkaitan kerana ia membabitkan perkahwinan dengan warga asing dan di luar negara.

“Saya juga percaya sudah sampai masanya untuk saya berkahwin kerana semua kawan-kawan sudah beristeri dan usia  pun semakin meningkar,” katanya.


‘Sekolahkan’ Wartawan Ketika Live, Hattan Tak Minat Nak Ulas

Sejak semalam hangat diperkatakan kontroversi melibatkan penyanyi Datuk Hattan yang dikatakan ‘menyekolahkan’ pembaca berita ketika siaran langsung sehingga dikecam teruk oleh netizen.

Mungkin pelbagai kecaman diterima susulan isu tersebut, Hattan dilihat telah pun menetapkan akaun Instagram miliknya kepada mode privasi.

BACA: “Tinggi Macam Mana Pun, Tapi Kita Guriskan Hati Ibu, Baik Pergi Minta Ampun” – Hattan

Sementara itu, memetik mStar Online, Hattan ketika dihubungi memberitahu tidak berminat untuk memberi sebarang komen mengenai perkara berkenaan.

Dalam pada itu, pembaca berita Astro Awani iaitu Nur Syazwani Saiful Sham juga enggan mengulas panjang isu berkenaan dan berharap orang ramai memahami.

“Saya minta maaf, saya tidak boleh ulas apa-apa berkenaan perkara itu, harap memahami,” katanya.

Terdahulu, Hattan menempelak penyampai berita, Nur Syazwani kerana gagal menjawab dengan tepat pencipta lagu-lagu kumpulan XPDC.

Bagaimanapun, penyampai berita itu dilihat tetap tenang dan profesional berdepan situasi tidak dijangka. Namun, lebih mengejutkan apabila Hattan terus menamatkan panggilan selepas penyampai berita itu mengucapkan terima kasih.


“Allah Benci Isteri Sebegini” – Syamsul Yusof Kongsi Video Ceramah Ustazah Asma

Umum mengetahui, kemelut rumah tangga pelakon Puteri Sarah dan suaminya, pengarah terkenal, Syamsul Yusof masih tiada kesudahan lagi.

Meskipun sebelum ini sudah mencapai persetujuan untuk berpisah,namun pada 18 April lalu Syamsul membatalkan untuk menceraikan isteri pertamanya itu.

Susulan itu, Puteri Sarah meluahkan rasa di media sosial, malah kesal kerana tidak merakam perbualan ketika berbincang dengan suaminya pada 9 April lalu.

Bagaimanapun, Syamsul tidak hanya berdiam diri serta meminta isteri pertamanya itu menerima takdir dia sudah berkahwin lagi satu dan tidak berdendam kerana ia akan memakan diri.

Selain itu, Syamsul ada juga memuat naik klip pendek ceramah Ustazah Asma yang menceritakan wanita yang tidak dipandang Allah SWT.

“Allah enggan memandang seorang isteri yang tidak berterima kasih kepada suami dan tidak memerlukan suaminya…ini ujian buat wanita yang berdikari…” kata Ustazah Asma.

Terdahulu, Puteri Sarah meluahkan rasa kesal berkahwin dengan suaminya, Syamsul Yusof serta tegas untuk meminta diceraikan.

Puteri Sarah berkata dia sudah penat dengan drama berpanjangan dan ‘memberikan’ kemenangan buat Syamsul. Katanya lagi, dia hanya mahu keluar dari perkahwinan toksik dan mahu meneruskan kehidupan bersama anak-anaknya.


“Tidak Ada Belaskah Terhadap Arwah Ayah?” – Ustaz Ahmad Dasuki

Perkongsian pelakon Alya Iman pada 1 Syawal mengejutkan ramai apabila memuat naik gambarnya tampil tidak lagi berhijab.

Menurut Alya, dia enggan terus menipu tentang diri sendiri di media sosial serta mengatakan dia hanya mahu menjadi diri sendiri.

Kenyataan Alya itu mendapat perhatian Ustaz Ahmad Dusuki yang berkata manusia yang membuka dan mendedahkan aurat itulah manusia yang hipokrit.

Menerusi perkongsian di Instagram, Ahmad Dasuki turut mempersoalkan mengapa terdapat tempat dan masa tertentu seorang wanita untuk mengikut syarat bertudung.

Malah, Ahmad Dasuki turut menegur tindakan pelakon berkenaan yang seolah melupakan arwah ayahnya, Allahyarham Azmin Mustapha.

Dalam posting tersebut, Ahmad Dasuki turut memuat naik tangkap layar laporan berita tertulis nama pelakon berkenaan.

Terdahulu, Alya berkata keputusan untuk tidak berhijab untuk beri peluang orang ramai kenal diri saya yang sebenar bahkan memang lebih selesa tak bertudung dalam kehidupan seharian.


Tak Lagi Berhijab, Alya Iman Tahu Arwah Bapa Pasti Sedih

Perkongsian pelakon Alya Iman pada 1 Syawal lalu mengejutkan ramai apabila memuat naik gambarnya tampil tidak lagi berhijab dan mendedahkan rambutnya.

Memetik Kosmo, anak bongsu kepada pelakon era 80an, Allahyarham Azmil Mustapha itu berkata dia lega dapat menampilkan sisi sebenarnya dan enggan menipu di media sosial.

“Saya memang senang tidak bertudung. Sebelun ini apa yang saya tunjuk kepada orang ramai adalah Alya Iman yang bertudung dan sopan santun.

“Namun, saya tidak cakap saya jahat, saya cuma tiada hak untuk halang tanggapan orang terhadap saya. Apa yang saya lakukan ini adalah untuk menunjukkan diri saya yang sebenar. Kenapa mahu menipu di media sosial?” katanya.

Sementara itu, gadis berusia 22 tahun itu mengakui bertudung arwah bapanya menuruh untuk menutup aurat sejak dari kecil namun dia tidak mahu mahu terus hipokrit.

“Inilah diri saya yang sebenar. Kalau sesiapa mahu terima silakan dan jika tidak mahu tidak mengapa. Apabila bersama keluarga saya tidak memakai tudung. Cuma saya tidak tunjuk dalam media sosial.

“Hal tersebut kerana saya menghormati babah. Tetapi kali ini saya tidak boleh terus menjadi hipokrit dan hanya akan berfikir mengenai diri sendiri,” katanya.

Dalam pada itu, Alya berkongsi cerita mengenai permintaan bapanya untuk memakai tudung sejak kecil, dia mengakui akur dengan teguran arwah bapanya itu.

“Sewaktu babah ada, dia sering menegur saya untuk memakai tudung. Saya tahu dia akan sedih. Dia tidak gembira dengan keputusan saya tetapi mengenali dirinya, saya juga tahu dia akan terima apa sahaja yang saya lakukan,” katanya.


Honeymoon Luar Negara, Aiman Tino Idam 4 Orang Anak

Tahniah diucapkan buat penyanyi Aiman Tino yang selamat diijabkabulkan dengan isteirnya, Che Syarah Haifa dengan sekali lafaz petang semalam.

Memetik Media Hiburan, Aiman meluahkan rasa syukur majlis pernikahan mereka dipermudahkan dan tarikh 27 April itu adalah simbolik angka 27 merupakan tarikh lahirnya.

“Saya rasa lega dah sah bergelar suami dan Alhamdulillah majlis berjalan lancar.  Saya pilih tarikh 27 sebab angka 27 itu istimewa buat saya sebab ia merupakan tarikh lahir saya, cuma ia pada 27 Jun. Jadi kami awalkan nikah pada bulan April,” katanya.

Menurut Aiman, hatinya terpikat pada Syarah kerana keserasian antara mereka dan yakin bahawa isterinya itu adalah jodoh buat dirinya.

“Luaran dia memang cantik di mata saya, keselesaan dan keserasian dengan cara kami berbual, berfikir…kami senang masuk.

“Perkara itu buatkan saya lebih senang untuk mengenali diri dia. Saya percaya pilihan saya tepat dan Syarah adalah jodoh saya,” katanya.

Sementara itu, Syarah menyifatkan Aiman seorang yang sentiasa mengambil berat dan sifat penyayang penyanyi itu membuatkannya ‘cair’.

“Aiman tak romantik, tapi dia seorang yang caring. Bila dia macam tu, saya rasa sentiasa disayangi. Sikap caring macam tu, bukan semua orang buat bagi pada kita,” katanya.

Dalam pada itu, pasangan itu memilih untuk berbulan madu di luar negara. Berkongsi mengenai cahaya mata, Aiman berkata dia idamkan empat orang cahaya mata, manakala isterinya mahu enam orang anak.

“Kalau bercakap soal anak, saya idamkan empat orang cahaya mata manakala isteri mahukan enam orang anak sebab dia anak keenam daripada tujuh beradik. Saya pula anak keempat daripada 11 beradik, tidaklah saya mahu bersaing dengan ibu bapa saya,” katanya.


Puteri Sarah Didakwa Pernah Diceraikan Dua Kali

Umum mengetahui, kemelut rumah tangga pelakon Puteri Sarah dan suaminya, pengarah terkenal, Syamsul Yusof masih tiada kesudahan lagi.

Terbaru, Harian Metro melaporkan Puteri Sarah didakwa pernah diceraikan dua kali oleh suaminya, Syamsul.

BACA: Puteri Sarah Enggan Tarik Saman Ira Kazar Punca Syamsul Tak Lafaz Cerai

Menurut sumber, kedua-dua lafaz talak itu pernah direkodkan di Mahkamah Syariah Petaling Jaya, Selangor. Sumber juga memberitahu, difahamkan Syamsul tidak hadir ke mahkamah.

“Perkara ini memang berlaku dan ada rekod. Malah sudah difailkan pada September 2020 untuk pengesahan lafaz cerai,” katanya.

Terdahulu, Syamsul enggan menceraikan Puteri Sarah pada 18 April lalu dan kes perceraian pasangan itu masih berjalan.

Puteri Sarah mendedahkan Syamsul Yusof tidak jadi melafazkan cerai berikutan dia tetap mahu meneruskan saman terhadap Ira Kazar.

Puteri Sarah berkata dia tidak akan menarik semula tuduhan terhadap keluarga Ira kerana itu adalah hak yang diperjuangkannya.


Anzalna Nasir Hadiahkan Rantai Berlian RM120,000 Untuk Ibu

Pelakon Anzalna Nasir berkongsi momen gembira apabila menghadiahkan seutas rantai berlian mewah berharga RM120,000.00 buat ibu tercinta.

Menerusi satu video dikongsikan di TikTok, Anzalna bersama keluarganya pergi ke sebuah kedai emas terkemuka dan berhasrat membelikan seutas rantai buat ibunya.

Difahamkan, rantai tersebut mempunyai campuran emas sebanyak lebih 50 gram dan set berlian lebih 12 karat.

Dapat dilihat dalam video tersebut, ibu Anzalna tidak dapat menahan air mata apabila mendapat tahu rantai tersebut adalah hadiah buat dirinya.

Diruangan komen, rata-rata netizen turut sebak serta memuji Anzalna dan mendoakan agar pelakon itu dimurahkan rezeki kerana membahagiakan ibunya.


“Saya Tidak Ada Kaitan Lagi Dengan Cawangan Bubble Bee Di Cheras” – Zara Zya

Pelakon Zara Zya menjelaskan dia tidak lagi mempunyai kaitan dengan cawangan minuman Bubble Bee Bandar Tasik Permaisuri Cheras yang diusahakan oleh pelawak, Shuib.

Memetik Harian Metro, Zara berkata penjelasan itu dibuat bagi mengelakkan kekeliruan jika ada pihak yang bertanyakan kepadanya mengenai cawangan berkenaan.

“Saya tidak mempunyai kaitan lagi dengan cawangan di Cheras. Jadi, saya ingin mengelakkan kekeliruan pada masa akan datang berhubung isu ini.

“Kali terakhir saya dimaklumkan mengenai urusan cawangan jenama minuman berkenaan adalah pada Disember tahun lalu. Selepas itu, saya tidak lagi masuk campur mengenai urusan dan perjalanan bisnes Bubbe Bee bahagian Cheras.

“Bukan apa, saya ada menerima kiriman mesej dari peminat dan rakan terdekat yang ingin membeli. Jadi, rasanya baik saya menjelaskan suasana bagi mengelakkan sebarang masalah pada masa akan datang,” katanya.

Sementara itu, Zara berkata dia tidak mempunyai masalah dengan Shuib dan terhutang budi dengan pelawak itu.

“Saya tidak mempunyai sebarang masalah dengan Shuib dan menganggap adat perniagaan ada naik turun. Malah, dia juga terbuka untuk berbincang mengenai hala tuju bisnes itu.

“Malah, saya juga terhutang budi dengan Shuib yang banyak mengajak saya untuk berjinak-jinak dalam bidang makanan dan minuman,” katanya.


Fasha Sandha Pakai 30 Pasang Baju Sempena Raya

Pelakon Fasha Sandha berkongsikan sempena Hari Raya kali ini dia akan mengenakan 30 pasang baju sepanjang bulan Syawal.

Memetik Utusan Online, Fasha berkata dia tidak membelanjakan wang untuk pakaian tersebut sebaliknya ia merupakan tajaan jenama tekstil terkemuka, Alfaro dimana dia dilantik sebagai duta.

“Setiap hari saya akan pakai satu persalinan. 30 pasang baju itu terdiri daripada pelbagai rekaan seperti baju kurung dan abaya.

“Jenama ini lengkap dengan pelbagai pilihan dan ahli keluarga saya semuanya akan mengenakan koleksi Alfaro,” katanya.

Dalam pada itu, Fasha berkata dia bersetuju menerima tawaran sebagai duta selepas yakin dengan keberkesanan sesuatu produk itu.

“Sebab itu selalunya saya jadi duta mesti lebih setahun dengan mana-mana produk. Orang tahu saya bukan jenis menipu dan sekadar ambil duit semata-mata. Kita juga tidak akan dapat keberkatan dengan cara tersebut.

“Jadi duta kita mesti betul-betul gunakan barangan tersebut sebab hendak yakinkan orang lain,” katanya.


“Istiqamah Dalam Berhijab Memang Susah Tapi Tuhan Pasti Dengar Hati Kita” – David Teo

Baru-baru ini, perkongsian isteri kepada penyanyi Haqiem Rusli iaitu Anis Sofea menjadi perhatian apabila memuat naik gambarnya tidak berhijab di media sosial.

Perkara itu turut mendapat perhatian penerbit filem terkenal, David Teo yang memberikan pandangannya mengenai imej terbaru isteri Haqiem.

BACA: “Saya Dah Cuba Jadi Suami Sehabis Baik” – Haqiem Rusli

Menerusi satu perkongsian di Instagram, David berkata untuk kekal istiqamah dalam melakukan sesuatu perkara bukan perkara mudah kerana iman seseorang sering berbolak balik.

Dalam pada itu, David turut menitipkan doa buat Anis dan suaminya, serta meminta semua pihak mendoakan buat pasangan itu.

“Iman seseorang pastinya berbolak balik. Istiqamah dalam berhijab sememangnya susah namun Tuhan pasti mendengar hati kita.

“Semoga isteri Haqiem Rusli sentiasa berada di jalanNya dan kita doakan yang terbaik buat pasangan ini,” tulisnya.

Perkongsian David itu mendapat pelbagai reaksi daripada netizen yang memuji cara penerbit itu dalam memberikan nasihat.


“Saya Dah Cuba Jadi Suami Sehabis Baik” – Haqiem Rusli

Penyanyi Haqiem Rusli berkata dia sudah cuba menjadi suami sehabis baik untuk isterinya, Anis Sofea sepanjang dua tahun mereka mendirikan rumah tangga.

Memetik Harian Metro, Haqiem berkata dia tidak akan berhenti memberikan yang terbaik namun dalam rumah tangga pasti akan ada ujian.

Ditanya sama ada tindakan isterinya tidak berhijab adalah ujian, Haqiem berkata ia adalah salah satunya dan enggan mengulas lanjut mengenai perkara itu.

“Saya sebenarnya tidak mahu komen lebih (isu isteri tanggalkan hijab) sebab ini adalah berkaitan kehidupan peribadi. Cuma apa yang boleh dikatakan, saya sudah cuba sehabis baik untuk menjadi suami yang baik kepada Anis.

“Saya terima ujian ini dan masa sama berharap doa yang baik-baik daripada semua orang. Kita bagi dia (Anis) masa dan saya juga tidak mahu memaksa,” katanya.

Dalam pada itu, Haqiem berkata dia tidak kisah dengan andaian dibuat netizen mengenai hal rumah tangganya kerana dia sedar mungkin perkara itu timbul susulan dia jarang membuat perkongsian di media sosial.

“Tidak kisahlah apa ‘assumption’ (andaian) atau siapa yang nak reka cerita kerana hubungan saya dengan isteri baik saja. Perkara ini mungkin timbul apabila saya sudah jarang upload (muat naik) di media sosial tetapi itu tidak bermakna hubungan rumah tangga saya bermasalah.

“Raya pun kami beraya di rumah keluarga dua-dua belah pihak dan datang ke Pulau Pinang juga bersama-sama,” katanya.

Pada 1 Syawal lalu, perkongsian Anis menjadi perhatian apabila memuat naik gambarnya memakai selendang namun menampakkan sebahagian rambutnya.


Aiman Tino Sah Bergelar Suami Syarah Haifa

Tahniah diucapkan buat penyanyi Aiman Tino yang sah bergelar suami kepada Syarah Haifa dengan sekali lafaz kira-kira jam 5.14 petang tadi di dewan Astana, Shah Alam.

Memetik mStar Online, Syarah menerima mas kahwin sebanyak RM5,000 berserta seutas gelang emas.

Difahamkan, majlis diadakan secara tertutup yang hanya dihadiri oleh ahli keluarga terdekat kedua belah pihak.

Pasangan itu akan diraikan dalam satu majlis resepsi pada 6 Mei ini di Shah Alam.


Leona Tak Terkesan Dikecam, Malas Layan & Tak Baca Komen

Sebut sahaja nama Kasih Iris Leona, pasti ramai tahu anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Memetik Utusan, Leona bagaimanapun tidak terkesan dengan kecaman netizen. Ujarnya, tidak perlu melayan kata-kata negatif tersebut kerana hanya akan membawa kemudaratan.

“Netizen berhak berkata apa yang mereka mahukan. Saya tidak kisah, sebab saya tidak kenal mereka. Komen negatif netizen tidak relevan untuk saya. Sebab itu saya tidak membaca, apatah lagi membalas di media sosial. Hidup jadi lebih tenang.

“Berdiam lebih baik, jangan sesekali memberi respons kerana ia hanya membuka lebih banyak ruang kepada netizen untuk mengecam,” katanya.

Dalam pada itu, Leona berkata bapanya turut menasihatkannya supaya tidak ambil peduli dengan komen jahat netizen serta menganggap ianya sebagai lumrah hidup orang terkenal.

“Bukan baru semalam saya dikecam. Lepas tamat persekolahan lagi saya sudah hadap perkara ini hanya disebabkan saya anak seorang aktor terkenal.

“Saya kurang pasti kenapa saya dikecam. Dulu, apabila tersepit antara kontroversi, saya tampil menyerang balas komen di media sosial.

“Sehinggalah bapa saya sendiri yang nasihatkan, terima secara terbuka komen negatif orang kerana ia sebahagian rencah hidup orang terkenal,” katanya.


Anak Pekin Baru 7 Bulan Dah Minat Muzik, Berhenti Menangis Bila Dengar Lagu

Pelakon Pekin Ibrahim berkata kehidupannya kini lebih bahagia,  malah dimurahkan rezeki selepas kehadiran anak sulungnya, Pekin Petra yang kini berusia tujuh bulan.

Memetik mStar Online, Pekin berkongsikan perkembangan anaknya itu berkata Petra sudah mula menunjukkan minat dalam bidang seni iaitu muzik.

BACA: “Tak Perlu Umum Dah Pakai Tudung Di Media Sosial” – Pekin

“Alhamdulilah kehidupan saya sekarang sangat bahagia, semuanya menjadi mudah saja dan betul la Allah kata rezeki anak kan, keluarga pun makin bahagia dan kerja seni pun makin senang memang sangat bermakna la kehidupan bila ada anak ni.

“Anak saya baru berusia tujuh bulan, memang bulat dan normal macam bayi lain, cumanya dengan usia sekarang ini saya masih belum dapat pastikan dia cenderung ke bidang mana, tapi saya rasa bakat seni tu ada sebab bila dengar muzik dia ada respon yang baik,” katanya.

Dalam pada itu, Pekin berkata sebagai ibu bapa sudah pasti mahu mendidik anaknya itu dengan sebaiknya dan akan menyokong minat anaknya apabila dewasa kelak.

“Tapi apa pun saya mahu didikan dia dengan pendidikan dan agama kerana untuk berada dalam industri hiburan yang penuh pancaroba, ilmu seperti ini kena ada untuknya, saya tiada halangan untuknya jadi apa pun cuma kena tunggu dia besar sikit,” katanya.

Pekin dan Mona mendirikan rumah tangga pada 7 Disember 2018. Pasangan itu dikurniakan seorang cahaya mata lelaki, Petra Pekin pada 31 Ogos tahun lalu.


Nana Sheme Gemuruh Pakaikan Samping Suami

Nampaknya sambutan Hari Raya tahun ini berbeza buat penyanyi Nana Sheme yang pertama kali menyambut Syawal sebagai isteri kepada produser muzik, Zikri Zakaria.

Memetik Utusan Online, Nana berkata dia rasa teruja dan gemuruh apatah lagi tahun ini menyambut raya dengan suasasan berlainan sebagai isteri orang.

“Sebelum berkahwin, tanggungjawab saya adalah memasangkan sampin baju Melayu untuk ayah dan adik setiap kali menyambut Aidilfitri.

“Tahun ini berlainan, kerana saya kena pakaikan sampin untuk suami selain tidak lagi menerima duit raya daripada ibu ayah kerana sudah bergelar isteri orang,” katanya.

Nana turut berkongsi pengalaman beraya di kampung halaman di Kuching, Sarawak serta menyifatkan terdapat sedikit kelainan berbanding sambutan di semenanjung.

“Selama sebulan, kami lengkap berbaju Melayu bagi lelaki dan kurung untuk perempuan. Jadi, tahun ini suami beli baju Melayu lebih sepasang.

“Acara rumah terbuka rancak diadakan selama sebulan. Pergi kerja pun pakai baju Melayu atau kurung.

“Juadah Hari Raya juga sedikit berlainan kerana latar belakang keluarga yang ada campuran Iban. Ibu akan sediakan ayam pansuh yang dimasak dalam buluh untuk disajikan,” katanya.

Terdahulu, Nana mendirikan rumah tangga dengan suaminya, Zikri pada Oktober tahun lalu. Pasangan itu disatukan dalam majlis di Kuching.


“Kalau Terjumpa Saya Tolong Jangan Buat Muka Sedih” – Isteri ND Lala

Umum mengetahui, kemelut rumah tangga penyanyi Datuk ND Lala dan isterinya, Datin Fauziah Sarman masih lagi diperkatakan.

Malah ramai tertanya-tanya selepas Fauziah memuat naik perkongsian mendedahkan wajah seorang wanita bernama Siti Munirah Abd Ghani yang dipercayai ‘penyondol’ rumah tangganya.

BACA: “Isteri Dato’ ND Lala..Datin Siti Munirah Abd Ghani” – Ibu Shila Amzah

Terbaru, perkongsian Fauziah menjadi perhatian meminta keluarga serta mereka yang mengenalinya tidak membuat wajah sedih apabila berjumpa dengannya.

Menurutnya, dia akan mengalirkan air mata jika melihat wajah orang disekelilingnya turut bersedih serta meminta supaya memberikan senyuman manis.

Sebelum ini, hangat diperkatakan apabila ibu kepada penyanyi Shila Amzah itu hadir ke mahkamah. Bagaimanapun, anak bongsunya, Syada Amzah menafikan ibunya ke mahkamah bagi memfailakn perceraian.


“Daripada Buat Benda Mengarut, Lebih Baik Duduk Di Mekah” – Zul Ariffin

Kerap berulang-alik ke Tanah Suci Mekah sejak hujung tahun lalu, pelakon berbadan sasa, Zul Ariffin berkata hatinya kini senang.

Memetik Utusan Online, Zul berkata bukan niatnya untuk ‘melarikan diri’ dari kontroversi terpalit dirinya sebelum ini sebaliknya dia kini membuat hal sendiri.

BACA: Sertai Program ‘Bachelor’ Berkenalan Dengan 13 Gadis, Zul Ariffin Dikritik Netizen

“Bukanlah nak kata tahun ketenangan sangat. Tetapi ya, saya buat hal sendiri saja sekarang. Banyak ulang-alik ke Mekah, Madinah dan Dubai.

“Bukan tak balik langsung, ada. Balik untuk jalani penggambaran dan kemudian pergi ke Mekah semula. Sebenarnya, tak ada apa sangat hidup saya sekarang,” katanya.

Menurut Zul, dia tenang berada di bumi Mekah dan Madinah sehingga terdetik hasrat menetap disana. Ujarnya, dirinya tidak begitu baik dan dia merasakan lebih selamat menetap di Mekah.

“Saya tak kata diri ini baik. Tetapi rasanya lebih baik dan selamat kalau saya menetap di Mekah atau Madinah. Alahai, sekarang bukan macam dulu, ada duit, baliklah sini semula.

“Sekurang-kurangnya saya boleh elak daripada buat benda-benda bodoh. Daripada melancong ke tempat mengarut dan entah apa-apa yang saya akan buat, baik duduk di Mekah.

“Sampai bila ya tak nak buat benda mengarut? Perlahan-lahan kayuhlah orang kata. Hendak buat perubahan baik ini bukan dalam tempoh satu malam magis itu berlaku. Sekurangnya saya cuba,”katanya.

Ditanya mengenai sambutan Raya, Zul berkata tiada persiapan dilakukan memandangkan arwah ibunya, Robiah Nasir sudah pun tiada.

“Kalau ditanya pasal raya, ya saya raya di sini tahun ini. Tapi tidak balik kampung pun sebab ayah juga ada di ibu negara.

“Arwah mak pun sudah tiada jadi nak kata beraya sangat itu tidaklah. Lepas raya ini pun ada penggambaran yang saya perlu jalani. Ada juga hasrat nak raya di Mekah, tapi belum dapat lagi. Tengoklah macam mana sebab semua ini rezeki dariNya juga,”katanya


“Siti Nurhaliza, Saya Minta Maaf, Mak Saya Dah Marah, Ambillah Balik Penyanyi No. 1” – Aliff Syukri

Sebelum ini hangat diperkatakan apabila usahawan sensasi, Datuk Seri Aliff Syukri mengatakan dia adalah penyanyi nombor satu. Malah, Datuk Seri Siti Nurhaliza turut berseloroh ‘mengakui’ perkara itu apabila membalas komen Aliff di Instagram.

Baru-baru ini, tular video dikongsikan di TikTok dimana Aliff memohon maaf kepada penyanyi tersohor itu serta menyerahkan semula takhta penyanyi nombor satu itu.

BACA: “Badan Elok Tak Tunjuk Rugilah, Badan Saya Lawa” – Aliff Syukri

Menerusi video itu, Aliff berdebat dengan ibunya, Bonda Rozita mengenai gelaran penyanyi nombor satu. Bonda Rozita bersyukur Siti Nurhaliza tidak berkecil hati dengan kelakuan anaknya itu.

Dileksia Aliff Syukri susah ingat, susah menyebut satu perkataan, tp kompiden dia xboleh ajak bincang – Bonda ingat masa dia masuk kolej belajar bahasa english kat Taylor Collage, balik rumah dia mengadu yg cikgu tu xpaham2 *sy dah sebut dgn betul, tp cikgu tu yg salah – lepas tu kan Mak.. sy ajar cikgu tu cara sebut yg betul (cikgu ni mat saleh tau tak ) – Dia marah dan nak berhenti sekolah dia kata cikgu tu yg bodoh..!! Sy nangis gelakan cara dia explain pd sy, wahai Allah berikan anak sy ni kebaikan dunia – akhiratnya yg tak terjangkau dek akal sy membetulkannya Dia mudah sentap dgn sy, Sy xboleh cakap dia xpandai sekolah dia akn sakit hati.. Walau dia dapat result D atau G – dia tetap yakin menjawab pd sy mak ni ingat sy bodoh tengok subjek lain semua ok..!! Sy Pandang sudut baik dia, kelemahan dia sebenarnya ialah kelebihan pd dirinya – dan kami bertabah hati dgn kerenah dia sanggup usik @ctdk_official maaf sgt2 dia xbermaksud begitu sebenarnya ya Dato Siti Dia main2 je maafkan dia dato siti ya Kri ni pelawak dan selamba kalau sakat org – arwah Mak sayang sgt dia ni – dia suka kawan Makcik2 tua – sakat orang mmg hobi dia..!! #dileksia #fyp #funny #bondarozitaibrahim #ibondarozitaibrahim #dherbsterlajaklaris #terlajaklaris

? original sound – BUTIK AS HIJAB – BUTIK AS HIJAB

“Mak tengok ada orang komen dekat media sosial yang kau kata ‘Kenal tak saya, saya artis nombor satu?’kat Siti Nurhaliza. Kau kenapa? Bodohlah kau ni, nasib baik Siti Nurhaliza tak kecil hati. Maaflah Siti, anak saya memang macam tu. Dia tahu kamu penyanyi nombor satu,” kata Rozita.

Bonda Rozita turut bertanyakan kepada Aliff sama ada dia ada perasaan malu atau tidak mengaku dirinya sebagai penyanyi nombor satu.

“Kau tak baik Syukri, orang menyampah dengan kau nanti. Kau tak malu ke? Kalau Siti, semua orang akui dan berapa banyak anugerah dia dah dapat. Kau dapat anugerah apa? Kecaman?,” katanya.

Lebih lucu, Aliff tetap dengan pendiriannya mengatakan bahawa dia adalah penyanyi nombor satu serta meminta Siti tidak perlu takut berada di belakangnya.

‘Tak apa, awak jangan takut. Walaupun awak duduk belakang saya, saya tetap akan sokong awak. Suara awak sedap, cuma pithcing ada lari sikit. Awak kena ikut macam saya punya suara,” katanya.

Sementara itu, Bonda Rozita turut bertegas meminta anaknya itu meminta maaf kepada Siti Nurhaliza.

“Kau tak boleh cakap dia macam tu, kau patutnya minta maaf dengan dia,” kata Rozita.

Aliff kemudian memohon maaf kepada Siti Nurhaliza diatas tindakannya tidak sengaja melukakan hati penyanyi itu serta menyerahkan semula gelaran penyanyo nombor satu.

“Siti Nurhaliza, saya minta maaf kerana tak sengaja melukakan hati awak. Sekarang disebabkan mak saya dah marah saya, saya jadi kat belakang awak lah. Awak nombor satu.

“Saya serahkan saya punya anugerah saya kepada awak. Saya reda awak nombor satu. Saya minta maaf, saya (janji) tak buat lagi. Awak ambillah balik nombor satu awak. Saya dah nombor dua pun tak apalah. Terima kasih Siti Nurhaliza,” katanya.


“Bertahun Puteri Sarah Menunggu Kepulangan Suami…” – Patimah Ismail

Syawal tahun ini, pelakon Puteri Sarah serta anak-anak tetap beraya bersama ibu bapa mentuanya, Datuk Yusof Haslam dan Datin Patimah Ismail.

Bertuahnya Puteri Sarah dikurniakan ibu mertua yang menyayangi serta menyokong apa saja keputusan menantunya itu apatah lagi selepas bertahun mempertahankan rumah tangga.

BACA: “Sumayyah Masih Tidak Memahami Kenapa Ayah Tak Tinggal Bersama Mama” – Datin Patimah

Terbaru, perkongsian Datin Patimah di Insta Story menjadi perhatian apabila meluah perasaan mengenai Puteri Sarah yang sudah bertahun menunggu kepulangan suaminya, Syamsul Yusof.

Kata Datin Patimah lagi, dia memahami keputusan Puteri Sarah untuk mengundur diri daripada perkahwinan mereka selepas suaminya memilih wanita lain.

Terdahulu, proses perceraian antara Syamsul dan Puteri Sarah masih tergantung selepas pengarah itu tidak jadi melafazkan cerai seperti dijanjikan pada 18 April lalu. Ia berikutan selepas kedua-dua belah pihak gagal mencapai kata sepakat dalam beberapa perkara.


Terkinja-Kinja Menari, Netizen Tegur Tudung Isteri Da’i Syed Makin Singkat

Baru-baru ini, perkongsian pendakwah bebas, Da’i Syed berkongsi sebuah video menari lagu Hindustan bersama isterinya Hana Ismail menjadi perhatian ramai.

Menerusi video itu, pasangan itu dilihat rancak menari mengikut rentak lagu Yeh Ladka Hai Allah di tengah bendang pada 1 Syawal lalu.

Bagaimanapun, seperti sudah dijangka ada netizen yang kurang senang dengan penampilan Hana apatah lagi melihat tudung yang dipakainya tidak menutup bahagian dada.

Diruangan komen, rata-rata netizen menegur aksi isteri pendakwah itu menari dengan tudung yang singkat sehingga menampakkan bentuk badan.

Sementara itu, meskipun ada yang mengecam namun ada yang memuji pasangan tersebut dilihat comel menari dan terhibur melihat aksi romantis kedua mereka.


Bakal Terima Menantu, A.Aida Sanggup Terima Hantaran RM1

Anak sulungnya, Wan Az Aleesa bakal mendirikan rumah tangga tidak lama lagi dengan seorang juruterbang, penerbit popular Datuk A. Aida berkata dia tidak meletakkan wang hantaran tinggi buat bakal menantunya.

Memetik Kosmo, Aida berkata dia tidak mahu masuk campur mengenai jumlah wang hantaran kerana menganggap perkara itu bukan urusannya.

BACA: “Saya Akan Blacklist Dia Seumur Hidup, No More” – A.Aida

“Soal itu (wang hantaran) saya tak kisah langsung. Saya serah kepada anak saya dengan bakal suaminya. Saya tak pernah tanya berapa bakal menantu nak bagi wang hantaran apa semua. Sebab apa? Duit? I have everything (saya ada segala-galanya).

“Duit saya dah ada. Saya cuma nak seseorang yang boleh membahagiakan anak saya. Bakal menantu saya itu nak bagi hantaran berapa pun saya terima. RM1 pun saya terima,” katanya.

Sebelum ini, Aida berkongsikan anak sulungnya itu bakal menamatkan zaman bujang dengan juruterbang bernama Zain Azrai Abdul Aziz.

Difahamkan, majlis pertunangan akan diadakan pada 20 Mei ini, manakala majlis pernikahan anaknya itu pula dijangka pada 15 Julai depan.

“Pada mulanya, saya pun tak percaya semua ini sebab percintaan Aleesa dan Zain asyik putus bersambung sahaja.

“Zain jumpa saya kata dia serius nak memperisterikan anak sulung saya sebelum dia berlepas belajar empat tahun di Bogor, Indonesia (program perubatan veterinar),”  katanya.

Aleesa dan Wan Az Evanatassha merupakan anak A. Aida hasil perkahwinan dengan penyanyi popular, Ameng Spring


Isteri Hafidz Roshdi Mahu Sambung Belajar Luar Negara

Isteri kepada Hafidz Roshdi iaitu Nurul Shuhada Mat Shukri berhasrat menyambung pengajian di luar negara sekiranya permohonan biasiswa dibuat mendapat kelulusan.

Memetik Harian Metro, Shuhada berkata sudah tiba masa untuk dia mengejar cita-citanya. Meskipun sedang hamil namun dia tidak mahu menjadikan perkara itu seabgai halangan.

“Mungkin dulu saya mengikut perintah suami, namun kini tiba masanya saya ingin mengejar cita-cita yang sudah lama tertangguh. Malah, sekiranya permohonan untuk mendapatkan biasiswa lulus, saya akan bawa anak-anak bersama.

“Rakan-rakan yang mengenali saya dulu pasti ingat bagaimana saya sedang hamil membawa perut ke kelas. Jadi, jika saya meletakkan hasrat untuk membuat sesuatu, pastinya saya tekad,” katanya.

Dalam pada itu, Shuhada berkata apa yang berlaku pada dirinya pasti ada hikmah dan dia terbuka jika ada pihak yang mahu menaja untuknya menyambung pelajaran di luar negara.

“Saya pasti semua yang terjadi ada hikmahnya, namun sekiranya saya diberikan peluang untuk menyambung pelajaran, pastinya saya tidak mensia-siakan peluang itu. Andai kata ada yang ingin menaja, saya terima dengan tangan terbuka,” katanya.

Sementara itu, Shuhada berkongsikan tahun ini dia bersyukur meraikan hari raya bersama keluarga dan adik beradiknya di Perlis.

“Alhamdulillah, tangan yang dihulur lebih banyak pada tahun ini memandangkan saya sudah bermastautin di Perlis bersama mak dan ayah di kampung.

“Adik-beradik pun ada jadi rasa lebih selamat. Malah, Humairah dan Umar juga mendapat baju raya serta kasut lebih lagi. Semestinya mereka lebih teruja dapat hadiah daripada orang sekeliling,” katanya.


Dah 2 Tahun Tak Berlakon, Saharul Ridzwan Selesa Masuk Kerja 9 Pagi Balik 5 Petang

Lama rasanya tak nampak wajah Saharul Ridzwan di kaca televisyen dan pelakon itu mengakui sudah lebih dua tahun dia tidak berlakon drama.

Memetik Harian Metro, Saharul berkata ada sahaja tawaran berlakon namun dia mahu memberi fokus pada perniagaan Qaabila Skincare diusahakannya.

“Saya masih meneruskan karier lakonan dan jika ada tawaran berlakon drama atau naskhah menarik, saya akan mempertimbangkannya terlebih dahulu.

“Buat masa ini, saya sibuk untuk mengembangkan bisnes yang juga jaminan untuk masa depan saya dan keluarga.

“Saya juga sudah berasa selesa dengan rutin kerja sekarang yang bermula jam 9 pagi dan selesai jam 5 petang terus pulang ke rumah untuk bersama keluarga,” katanya.

Semakin banyak wajah baru muncul di TV kini, Saharul berkata dia sudah tidak mengikuti perkembangan industri seni sejak dua tahun lalu.

“Pada pemerhatian saya, banyak yang sudah berubah dalam industri hiburan tanah air ketika ini. Apa yang saya nampak banyak garis panduan yang sudah dilanggar oleh pembikin filem ketika ini. Contohnya, penerbitan filem yang mempersendakan agama seperti Mentega Terbang yang mencetuskan kontroversi sebelum ini,” katanya.


Ahirine Dedah Pelakon Berstatus Suami Orang Cuba Mengorat, Minta Jadi Kekasih Gelap

Baru-baru ini, nama pelakon baru Ahirine menjadi bualan ramai apabila dikaitkan dengan pergolakan rumah tangga pasangan selebriti Farid Kamil dan Diana Danielle.

Bagaimanapun, memetik Utusan, Ahirine menafikan perkara itu serta tidak faham macam mana boleh timbul isu tersebut hanya kerana berlakon dibawah filem arahan Farid serta melakukan aktiviti Muay Thai bersama.

BACA: “Farid Seorang Bapa Yang Kasihkan Anak-Anak, Kuat Berpegang Pada Tali Allah” – Ellie Suriaty

Difahamkan, Ahirine kini sedang berkenalan dengan seseorang yang turut mempunyai kemahiran seni bela diri Muay Thai sama sepertinya.

Lebih mengejutkan, Ahirine turut mendedahkan ada beberapa pelakon popular lain yang menggatal dengannya dan bukan Farid Kamil.

Menurutnya, pelakon yang menggatal dengannya itu berstatus suami orang dan sudah mempunyai anak serta sering menayang kebahagiaan bersama keluarga di media sosial.


Disindir Saudara Ketika Beraya, Muka Ira Kazar Terus Berubah

Baru-baru ini, tular video di aplikasi TikTok memaparkan isteri kedua Syamsul Yusof iaitu Ira Kazar yang berkunjung ke rumah saudaranya menyambut hari raya.

Menerusi video itu, Ira dilihat memakai busan kebaya floral serta bertudung biru dilihat menunggu giliran untuk bersama dengan ahli keluarga.

BACA: Kelibat Ira Kazar Hidang Makanan, Syamsul Yusof Sedang Cuci Pinggan?

Apa yang menjadi perhatian, seorang lelaki dipercayai bapa saudaranya memanggil Ira serta berpesan kepada isteri Syamsul itu tidak buat hal sekaligus membuatkan saudara mara lain ketawa.

Replying to @Sridangga #irakazarraya #irakazar #irakaza #familykaza #syamsulyusof #poligami #fyp #foryou #foryoupage #abcxyz #xyzbca #def #trendin

Ira bagaimanapun hanya mendiamkan diri dan wajahnya kelihatan berubah selepas menerima pesanan daripada individu itu. Dalam pada itu, kelibat Syamsul tidak kelihatan dalam video berkenaan.

Sementara itu, diruangan komen rata-rata netizen berpendapat sindiran netizen lebih pedih daripada kecaman netizen.

Malah, ada netizen mengatakan jika mereka berada di tempat Ira pasti tidak akan keluar beraya apatah lagi selepas didakwa menjadi orang ketiga kemelut rumah tangga Syamsul dan Puteri Sarah.


Watie Maafkan Hana Tapi Tak Mungkin Kembali Jadi Kawan

Pelakon Watie Sadali memaafkan bekas anggota kumpulan Elite iaitu Hana Adnan serta tidak mahu lagi memanjangkan isu tuntutan hutang melibatkan mereka.

Memetik mStar Online, Watie berkata dia pernah terdetik untuk berjumpa dengan Hana namun tidak mungkin kembali rapat dengan penyanyi itu.

BACA: Janji Tak Lari Lagi, Watie Setuju Bayar Hutang Hana RM2,000 Sebulan

“Pada awal kontroversi ini mula timbul, ada juga terdetik hati nak berjumpa dengan dia, namun sekarang bila semakin berlarutan rasanya lebih baik tak perlu.

“Saya ampunkan segala apa yang telah dia buat pada saya, namun nak rapat seperti dahulu mungkin tidak. Saya pun sekarang lebih berhati-hati dalam memilih kawan rapat. Lebih senang untuk luangkan masa bersama keluarga kalau ada masa lapang,” katanya.

Sementara itu, Watie berkata dia memilih untuk berdiam diri daripada mengulas mengenai kemelut itu serta percaya dirinya berada di pihak yang benar.

“Kita ikutkan sahaja kehendak dia di dunia ini. Bagi saya kalau tidak selesaikan hal ini hati jadi tak tenang. Bayaran dibuat menerusi peguam kami.

“Selama ini saya berdiam tidak bermakna saya salah. Suami dan peguam juga nasihatkan agar tidak panjangkan lagi isu ini. Saya juga tak mahu isu ini terus menjadi bualan ramai dan boleh menghantui hidup keluarga terutamanya anak saya,” katanya.

Watie kini mengikut perintah dikeluarkan mahkamah pada Disember tahun lalu untuk membuat bayaran sebanyak RM2,000 setiap bulan untuk melangsaikan tuntutan saman RM796,000 kepada Hana.

Terdahulu, Hana menang saman terhadap Watie berikutan  pelakon itu gagal menyelesaikan bayaran pinjaman bank menggunakan namanya untuk membeli kereta Toyota Wish.

Hana mendakwa dia membuat pinjaman bank pada September 2005 bagi pihak Watie sebanyak RM150,000 kerana pelakon itu tidak layak untuk membuat pinjaman.

Bagaiamanpun, Watie gagal membayar ansuran bulanan, cukai jalan, insurans dan perkara berkaitan sejak September 2010 sehingga Hana diisytiharkan muflis.


Lisa Surihani, Yusry Bawa Anak-Anak Beraya Ke Manchester

Pelakon Datin Lisa Surihani dan Datuk Yusry Abdul Halim serta anak-anak berangkat ke Manchester, United Kingdom (UK) semalam bagi menyambut Hari Raya bersama adik ipar, Edry Abd Halim yang bermastautin di sana.

Memetik BH Online, Lisa berkata suaminya, Yusry dapat bercuti panjang pada Syawal kali ini dan mereka mengambil peluang untuk bercuti ke UK.

Kata Lisa lagi, pada awalnya Edry mahu pulang ke Malaysia untuk beraya namun Yusry membuat keputusan untuk ke UK.

“Alhamdulillah suami dapat bercuti lama sedikit kali ini. Sebelum ini, suami habiskan masa yang panjang untuk menyempurnakan kerja. Jadi, sebaik suami mendapat cuti panjang, kami meneruskan perancangan melawat Edry.

“Pada awalnya, Edry merancang balik raya tetapi selepas Yusry memutuskan mahu ke UK, dia tunda dahulu kepulangan bersama keluarganya. Sambil membawa anak bercuti, kami juga mahu mereka merasai pengalaman beraya di negara orang,” katanya.

Berkongsi mengenai tema raya tahun ini, Lisa berkata anak sulungnya iaitu Yahaira Leanne dan suami yang membuat pilihan.

“Untuk Syawal pertama, Yahaira pilih warna kuning cerah. Yusry pula mahu persalinan rona kelabu,” katanya.


Kelibat Ira Kazar Hidang Makanan, Syamsul Yusof Sedang Cuci Pinggan?

Bary-baru ini, tular video dikongsikan di aplikasi TikTok memaparkan kehadiran penyanyi ND Lala ke rumah pelakon Kazar Saisi sempena Hari Raya menjadi perhatian ramai.

Menerusi video tersebut, dapat dilihat ND Lala gembira meraikan hari raya bersama Kazar dan teman lain berserta ahli keluarga pelakon itu.

BACA: Yusof Haslam Reda, Syamsul Pernah Tiga Tahun Tak Balik Raya

Turut menjadi perhatian, kelihatan kelibat isteri kedua pengarah sensasi, Syamsul Yusof iaitu Ira Kazar sedang menghidangkan makanan kepada tetamu.

Melihat di ruangan komen, ada segelintir netizen membuat spekulasi melihat kelibat seorang lelaki dipercayai Syamsul sedang mencuci pinggan di dapur.

Sementara itu, rata-rata netizen tertanya-tanya mengapa ND Lala berada di sana, malah ada yang memuji Syamsul menantu soleh kerana rajin membantu di dapur.


Boy Iman Nafi Menipu Penganjuran Festival Beli-Belah Hooray X Fest Raya

Pelakon dan juga ahli perniagaan, Boy Iman serta tiga individu lain dihadapkan ke Mahkamah Majistret Kuala Lumpur hari ini atas tuduhan menipu berhubung penganjuran festival beli-belah Hooray X Fest Raya.

Memetik Harian Metro, Boy Iman atau sebenarnya Noruliman A Rahman, Norazah Sahud, Norzana Rapie dan Nor Azmi Jantan, mengaku tidak bersalah terhadap pertuduhan itu.

Berdasarkan pertuduhan, mereka didakwa menipu Siti Wardina Basir, 21, dengan memperdayakannya dalam urusan penjualan dan penyewaan tapak perniagaan sempena festival Hooray X Fest Raya sehingga mendorong wanita itu menyerahkan wang RM1,500.

Bagi kesalahan berkenaan, mereka didakwa mengikut Seksyen 420 Kanun Keseksaan dibaca bersama Seksyen 34 kanun sama yang memperuntukkan hukuman penjara antara satu tahun hingga 10 tahun dan sebat serta denda, jika sabit kesalahan.

Timbalan Pendakwa Raya Nor Aisyah Mohamed Zanyuin yang mengendalikan kes menawarkan jaminan RM5,000 bagi setiap tertuduh.

Namun, keempat-empat tertuduh yang diwakili peguam Mohamad Syakir Mohamad Fauzi dan Earnest Azad memohon ikat jamin paling rendah kerana masing-masing mempunyai tanggungan.

Mahkamah kemudian membenarkan kesemua tertuduh diikat jamin RM3,000 setiap tertuduh dengan seorang penjamin dan syarat tambahan pasport diserahkan kepada mahkamah sehingga kes selesai.

Sementara itu, memetik Kosmo, Boy Iman mendakwa dirinya teraniaya serta meminta untuk mendoakan buat dirinya.


Haqiem Rusli Enggan Paksa Isteri Berhijab

Perkongsian isteri kepada penyanyi Haqiem Rusli iaitu Anis Sofia di hari raya pertama menjadi perhatian ramai apabila dilihat tampil berselendang menampakkan rambutnya.

Malah, tindakan Anis memadam kesemua fotonya termasuk gambar bersama Haqiem juga turut menimbulkan tanda-tanya netizen.

Memetik BH Online, ibu kepada Haqiem iaitu Nazrah Nordin berkata hubungan anak dan menantunya itu masih baik dan tiada apa-apa masalah.

“Tiada apa-apa yang berlaku… Mereka masih bersama seperti biasa. Anis beritahu fotonya bersama Haqiem tidak dipadam, hanya dimasukkan dalam arkib.

“Hubungan mereka baik-baik sahaja dan tiada masalah berlaku. Malah, ketika bergambar, mereka berpegangan tangan,” katanya.

Mengulas mengenai keputusan Anis tidak lagi berhijab, Nazrah berkata menantunya itu masih dalam proses membiasakan diri berhijab dan Haqiem enggan memaksa isterinya bertudung.

“Saya baru tahu mengenai keputusannya itu. Disebabkan Anis baru berusia 21 tahun, jadi kami tidak mahu terlalu menekan. Mungkin perasaannya untuk kekal berhijab masih belum terbuka.

“Haqiem ada beritahu, dia tidak mahu terlalu memaksa. Haqiem percaya suatu masa kelak, Anis terbuka hati untuk berhijab sepenuhnya,” katanya.


“Kalau Lelaki Curang, Kau Pun Curanglah..Takkan Nak Berdoa Kot” – Sajat

Sejak kebelakangan ini hangat diperkatakan mengenai pasangan berlaku curang dan rumah tangga diganggu penyondol.

Baru-baru ini, tular video dikongsikan seorang pengguna TikTok memaparkan usahawan sensasi, Sajat yang berkongsikan apa yang perlu dilakukan jika curangi pasangan terutama lelaki.

HAHAHA Aiyooo, biar sama-sama tersakiti 1-1 ?? #nursajat23 #sajat #sajatlive #nursajat237 #nursajat #sajatedit #sajatfunny #sajatvideo #fyp? @nursajat23 @NURSAJAT LEGACY COSMETIC AU

Jawapan diberikan oleh Sajat ternyata menghiburkan, dimana dia memberiahu wanita berkenaan haruslah berlaku curang dengan pasangannya juga.

“Kalau lelaki curang, kau curanglah bodoh, takkan nak suruh buat apa lagi, curanglah. Takkan kau nak berdoa kot, kau curanglah,”jawabnya.

Kata Sajat lagi, dia turut berseloroh mengatakan ia perkara mudah yang perlu dibuat dan tidak perlu meminta pandangan sesiapa.

“Kalau dia curang, kau curanglah. Lepas tu kau blah (angkat kaki). Itu pun kau tanya lagi? Benda simple, benda tu pun aku nak kena ajar?”katanya.

Perkongsian Sajat itu mendapat pelbagai reaksi daripada netizen yang terhibur serta bersetuju dengan pandangan usahawan itu.


“Pakai Tudung Sudah Pasti Masuk Syurgakah?” – Ifa Raziah

Sering dikecam netizen susulan penampilannya yang masih berpakaian ketat dan tidak memakai tudung, selebriti Ifa Raziah sedar memakai tudung adalah wajib namun mungkin belum tiba waktunya lagi.

Memetik Utusan Online, Ifa turut meluahkan rasa dengan sikap segelintir netizen yang suka menghukum seseorang dari segi luaran.

BACA: Ifa Raziah Hadiahkan Anak Kereta BMW Sempena Hari Jadi Ke-17

“Bab ini susah mahu jawab. Mungkin belum sampai waktu. Saya tahu, memakai tudung adalah wajib. Tetapi itu antara saya dengan Tuhan. Doakan saya.

“Tetapi segelintir netizen kita memang suka menghukum. Yang seksi, tak pakai tudung, semua jahat bagi segelintir mereka.

“Siapa kita nak hukum manusia lain? Kenapa kita mahu buat kerja Tuhan? Belum tentu yang bertudung itu baik, begitu juga sebaliknya. Soal keikhlasan hati, hanya Tuhan sahaja tahu,” katanya.

Bagaimanapun, Ifa berkata dia tidak berkecil hati dengan sikap netizen yang suka menghukum malah sudah lali dengan kata-kata negatif.

“Sampai masa nanti, bila saya pakai tudung, jangankan setakat dada, mata pun saya akan tutup. Saya akan berubah drastik itu. Tetapi hanya Tuhan sahaja yang akan menggerakkan hati saya,” katanya.

Dalam pada itu, Ifa berkata sebagai manusia biasa sudah pasti tidak terlepas melakukan kesilapan. Ujarnya dia terbuka menerima terguran namun jangan sampai menghina.

“Tetapi kalau tegur sehingga seolah-olah ada cop mohor masuk syurga, itu tak boleh. Kita tidak tahu apa yang akan berlaku kelak. Doakan sahaja yang baik-baik untuk orang lain,” katanya.


Tak Lagi Berhijab, Alya Iman Nak Jadi Diri Sendiri

Perkongsian pelakon Alya Iman pada 1 Syawal mengejutkan ramai apabila memuat naik gambarnya tampil tidak lagi berhijab.

Memetik Kosmo, Alya berkata dia enggan terus menipu tentang diri sendiri di media sosial serta mengatakan dia hanya mahu menjadi diri sendiri.

“Saya cuma mahu tunjukkan diri yang sebenar. Kenapa mahu menipu dalam media sosial? Sudah-sudahlah jadi hipokrit dan membohongi semua orang.

“Inilah diri saya yang sebenar. Terpulang untuk menerima dan jika tidak suka pun tak mengapa,” katanya.

Dalam pada itu, Alya berkata dia lebih selesa dengan imej tidak berhijab dan tidak mahu terus menipu semua orang.

Keputusan untuk tidak berhijab untuk beri peluang orang ramai kenal diri saya yang sebenar bahkan memang lebih selesa tak bertudung dalam kehidupan seharian.

“Kali ini saya sedar dan tidak mahu menjadi hipokrit serta terus membohongi semua orang,” katanya.

Sementara itu, Alya berkata keputusannya dibuat selepas mendapat persetujuan daripada keluarga serta rakan baik.

Tiada alasan yang khusus mengapa saya tampil tidak bertudung pada 1 Syawal lalu.

“Keputusan itu dilakukan selepas berbincang dengan keluarg dan teman rapat, mereka bersetuju sahaja,” katanya.


Kerap Ulang Alik UK-KL, Leona Guna Duit Sendiri

Umum mengetahui, anak gadis kepada pelakon Azhar Sulaiman iaitu Kasih Iris Leona menyambung pengajian di United Kingdom, London.

Memetik Harian Metro, Leona mengakui sukar untuk membiasakan diri dengan kehidupan di luar negara dan disebabkan itu dia kerap pulang ke tanah air.

BACA: Azhar Sulaiman Pening Leona Balik Malaysia Sebab Rindu Nak Pergi Bazar

Menurut Leona lagi, dia menggunakan duitnya sendiri hasil pendapatannya sebagai pempengaruh media sosial untuk menampung kos pulang ke Malaysia.

“Saya pernah terfikir hendak pergi balik hari dari UK (United Kingdom) ke Malaysia, tetapi saya tidaklah berbuat demikian.

“Saya bersyukur dikurniakan rezeki dan terima kasih buat pihak pengurusan saya yang merencana kerjaya saya sebaik mungkin. Mereka berusaha keras untuk mencari peluang pekerjaan dari aspek media sosial dan sebagainya,” katanya.

Tambah Leona lagi, dia sedar ada yang menyangka dia menggunakan wang keluarga sedangkan dia menggunakan wang sendiri namun mengakui yuran pengajian dibayar oleh ibu bapanya.

“Mungkin ada segelintir pihak yang salah sangka yang saya mengambil wang saku daripada keluarga, namun hakikatnya saya sudah bekerja sejak habis sekolah lagi.

“Malah, semasa di UK pun kebanyakannya saya menggunakan wang saya. Namun, saya tidak dinafikan yuran dibayar oleh ibu bapa saya,” katanya.


Yusof Haslam Reda, Syamsul Pernah Tiga Tahun Tak Balik Raya

Penerbit filem terkenal, Datuk Yusof Haslam berkata dia dan isterinya, Datin Patimah Ismail sudah reda dan terpulang kepada Syamsul Yusof untuk pulang berhari raya mereka atau tidak.

Memetik Harian Metro, Yusof berkata anaknya itu pernah tiga tahun tidak balik beraya dengan mereka serta mengatakan pintu rumah sentiasa terbuka untuknya.

BACA: Syamsul Dakwa Puteri Sarah Ada Hubungan Dengan Suami Orang Sejak Awal Perkahwinan

“Kalau dia balik raya, Alhamdulillah. Kalau dia tak balik pun, kami tak ambil hati. Saya dan isteri, Datin Patimah Ismail, sudah reda.

“Sama ada dia balik beraya dengan kami atau tidak, itu Wallahu a’lam (Dan Allah lebih tahu). Dia (Syamsul) pun sebelum ini pernah tak balik raya sampai tiga tahun. Lepas itu, dia ada balik sekejap. Tak apalah. Bagi saya, saya redakanlah,” katanya.

Dalam pada itu, Yusof berkata meskipun berdepan masalah apabila tiba hari raya kita akan mengambil peluang untuk bermaaf-maafan

“Pintu rumah kami, sudah tentu sentiasa terbuka untuk dia kalau dia balik. Anak kita kan. Kalau sahabat kita pun, kalau kita ada krisis, tapi kalau dah berhari raya, mestilah beraya ini untuk kita bermaaf-maafan,” katanya.


Padam Gambar Berhijab, Isteri Haqiem Rusli Tayang Rambut

Perkongsian isteri kepada penyanyi Haqiem Rusli iaitu Anis Sofia di hari raya pertama menjadi perhatian ramai apabila dilihat tampil berselendang.

Menerusi entri itu, Anis memakai selendang berwarna putih namun menampakkan bahagian rambut dan lehernya berserta ucapan hari raya.

BACA: Isteri Haqiem Rusli Dikecam Seksi, Pakai Baju Ketat Melekap Di Badan

Sementara itu, hasil tinjauan mendapati tiada lagi gambar berhijab di akaun Instagram miliknya itu dipercayai sudah dipadam.

Difahamkan, yang tinggal hanya tiga posting iaitu gambar raya tahun ini, gambar raya free hair pada tahun 2021 serta perkongsian kenangan dengan arwah abangnya.

Untuk rekod, Haqiem Rusli berkahwin dengan Anis pada 19 November 2021. Kisah perkahwinan pasangan itu menjadi bualan apabila majlis mereka dianggarkan mencecah angka lebih RM7 juta.


Alya Iman Buat Kejutan, Kongsi Gambar Tidak Lagi Berhijab

Perkongsian pelakon Alya Iman mengejutkan ramai apabila memuat naik gambar raya dilihat tidak lagi mengenakan hijab.

Menerusi perkongsian di Instagram, Alya dilihat mengenakan kurung moden biru dengan rambut panjangnya berwarna perang.

Pada perkongsian itu, Alya hanya menulis kapsyen mengucapkan selamat hari raya buat semua pengikutnya. Bagaimanapun, ruangan komen perkongsiannya itu hanya dihadkan untuk kenalan yang mengikuti media sosialnya.

Terdahulu, nama Alya menjadi perhatian apabila didakwa menjalin hubungan dengan ahli perniagaan berstatus suami orang.

Menurut pelakon itu, dia dan ahli perniagaan itu sudah mengikat tali pertunangan namun memutuskan hubungan pada Mac 2020.

Kemudian, Alya bertunang dengan seorang duda dengan dua cahaya mata, Ridwan Rosli pada 2020 namun hubungan mereka terlesai selepas dua tahun.


Puteri Sarah Menyesal Kahwin Dengan Syamsul

Pelakon Puteri Sarah meluahkan rasa kesal berkahwin dengan suaminya, Syamsul Yusof serta tegas untuk meminta diceraikan.

Menerusi satu perkongsian di Instagram, Puteri Sarah berkata dia sudah penat dengan drama berpanjangan dan ‘memberikan’ kemenangan buat Syamsul.

BACA: Syamsul Dakwa Puteri Sarah Ada Hubungan Dengan Suami Orang Sejak Awal Perkahwinan

Puteri Sarah berkata dia hanya mahu keluar dari perkahwinan toksik dan mahu meneruskan kehidupan bersama anak-anaknya.

“To Mohd Shamsul, kau tak nak bagi nafkah aku? Suka hati kau. Kau nak menang? Kau menanglah, aku kalah.  Kau jawab kat akhirat nanti.

“Aku nak keluar dari perkahwinan toksik ini, move on dan gembira dengan kehidupan aku seta anak-anak. Paling aku menyesal dalam hisup berkahwin dengan kau,” katanya.

Bagaimanapun, Puteri Sarah meluahkan rasa syukur dikurniakan ibu bapa mertua terbaik dalam hidupnya dan kedua mereka akan kekal sebagai ibu bapanya sampai bila-bila.

Dalam pada itu, Puteri Sarah sekali lagi menegaskan dia tidak mahu satu sen pun harta Syamsul sebaliknya meminta hak anak-anak sahaja.

“Aku tak nak 1 sen pun, cuma hak anak sebagai ayah bertanggungjawab. Lepaskan aku, ceraikan aku,” tulisnya.


Syamsul Dakwa Puteri Sarah Ada Hubungan Dengan Suami Orang Sejak Awal Perkahwinan

Nampaknya perang antara pengarah sensasi, Syamsul Yusof dan Puteri Sarah masih tiada berpenghujung meskipun sudah di akhir Ramadan.

Terbaru, menerusi satu perkongsian di Instagram, Syamsul meminta isteri pertamanya itu menerima takdir dia sudah berkahwin lagi satu dan tidak berdendam kerana ia akan memakan diri.

BACA: Puteri Sarah Ketawa Baca 44 Muka Surat Tuduhan Nusyuz Syamsul

Syamsul berkata lagi, Sarah sudah lama dapat surat tuntutan nusyuz itu serta meluahkan rasa hairan mengapa isterinya seolah baru dapat tahu mengenai kandungan permohonan tersebut.

“Allah, Sara dah dapat / baca surat nusyuz itu dah lama, masa proses JKP (Jawatan Kuasa Pendamai) dulu lagi. Jadi, kenapa tiba-tiba ‘act’ (berlakon) ketawa sekarang?.

“Satu lagi, kalau kelakar kenapa bersungguh sangat nak saya tarik nusyuz hari tu ya masa kita berjumpa? Banyak kali saya ajak berjumpa sebelum ini berbincang dengan baik, tapi dia yang tak mahu. Hanya selepas saya fail nusyuz, barulah dia akhirnya mahu berjumpa suami. Kenapa?” katanya.

Syamsul turut mendakwa Puteri Sarah bimbang dengan permohonan nusyuz tersebut kerana ada bukti Puteri Sarah menjalin hubungan dengan suami orang sejak awal perkahwinan mereka.

“Jadi, habislah imej ‘isteri teraniaya’ yang kamu tunjukkan pada umum selama ini. Itu yang kamu risaukan.

“Tidak cukup dengan itu, sekarang pun kamu dah mengaku ada hubungan dengan lelaki lain, sedangkan kamu masih bersuami. Kamu sendiri yang beritahu saya hari itu masa kita berjumpa. Siap cakap, ‘jangan bagitau (bertahu) orang okey,” tulisnya.

Sementara itu, Syamsul berkata ketika perjumpaan mereka baru-baru ni, Puteri Sarah eminta bayaran purata RM10,000 sebulan dan aset wang ringgit RM400,000 dan dia bersetuju.

“Kamu sendiri yang letak dan suamimu setuju semuanya!. Siap kata, ‘jangan bagitahu orang yang saya minta ini sebab saya tahu ia jumlah yang tinggi.

“Suami kamu setuju saja dengan permintaan itu walaupun di media sosial kamu canang, ‘aku tak harap harta suami’. Jadi, sebab itulah semua orang nampak kami gembira di mahkamah hari tu semua orang nampak sebab dua-dua dah setuju. Kami sama-sama ‘happy’,” katanya.

Bagaimanapun, Syamsul berkata Puteri Sarah tiba-tiba menukar perjanjian itu menambah permintaan dengan aset jutaan ringgit, namun dia pula dituduh menukar perjanjian asal dan meminta diskaun untuk nafkah anak-anak.

Dalam pada itu, Syamsul turut berkata mereka berdua ada kesilapan masing-masing serta meminta isterinya itu berpisah secara baik demi anak-anak mereka.


Puteri Sarah Ketawa Baca 44 Muka Surat Tuduhan Nusyuz Syamsul

Pelakon Puteri Sarah berkata dia gelak sehingga jatuh kerusi apabila membaca 44 muka surat tuduhan nusyuz difailkan oleh suaminya, Syamsul Yusof terhadapnya.

Menerusi perkongsian di Insta Story, Puteri Sarah berkata dia menyimpan segala bukti bagi membela dirinya dari pertuduhan tersebut.

Malah, Puteri Sarah memaklumkan ibu mertuanya iaitu Datin Patimah Ismail juga akan menjadi saksi bagi membantunya dalam tuduhan nusyuz itu. Turut menjadi perhatian, apabila Puteri Sarah berseloroh mengatakan dia seperti membaca novel komedi.

Terdahulu, pada 21 Mac lalu Syamsul memfailkan permohonan nusyuz terhadap isteri pertamanya, Puteri Sarah Liyana.

Syamsul turut mendakwa isteri pertamanya itu curang terhadapnya apabila mempunyai hubungan dengan bekas teman lelaki yang berstatus suami orang.


Raya ni Gamuda Land Belanja Banyak Promosi, Siap Adakan Konsert & Duit Raya Lagi!

Sekali lagi kami nak tayang promosi yang korang boleh dapat musim lebaran ni. Kali ini Gamuda Land tayang promosi dari hal rumah sampai lah ke konsert selebriti kesayangan korang.

Rugi banyak kalau korang abaikan apa yang Gamuda Land bagi ni. Meletops habis. Time ni juga lah bab rumah ada promosi yang kaw-kaw. Korang yang ada plan nak rumah sendiri tu jangan lepaskan peluang ini.

Okey kami tak nak cakap banyak, tiba masanya untuk kami tayangkan apa yang Gamuda Land nak bagi kepada korang!

Bersempena dengan Raya ni, Gamuda Cove akan ada bakal mewarnai hari korang.

Korang kena save the date kerana kali ini Gamuda Gove akan bawakan selebriti kesayangan korang, Dayang Nurfaizah.

Jangan lepaskan peluang untuk menikmati makanan sedap sambil layan konsert selebriti terkenal ini. Jangan lupa ajak semua ahli keluarga korang, sebab masuk adalah Percuma!

Buat korang yang nak rasa suasana alam sekitar dan sukakan suasana yang segar, jangan lupa sertai Gamuda Gardens pada 14 Mei ini.

Di sana nanti korang akan dihiburkan dengan pelbagai aktiviti yang menarik seperti bazar raya, petting zoo, hari terbuka Xploria dan banyak lagi lah. Jangan tak tahu, korang juga akan dihiburkan dengan persembahan yang pasti memukau oleh Faizal Tahir dan Shiha Zikir.

Pada 20 Mei, anda berpeluang menyaksikan persembahan Ning Baizura dan Shiha Zikir di twentyfive7 dari pukul 9 pagi hingga 6 petang. Jangan lepaskan peluang untuk menyanyikan lagu popular mereka seperti “Awan yang Terpilu” bersama-sama!

Selain itu, terdapat pelbagai aktiviti dan permainan mesra alam bertemakan wetlands yang sesuai untuk semua peringkat umur. Anda boleh bermain permainan dengan rakan-rakan atau keluarga serta belajar tentang kepentingan ekologi dalam cara yang menyeronokkan.

Untuk yang lebih berminat, terdapat juga bengkel mesra alam yang mengajar cara-cara bercucuk tanam, seperti menanam cendawan dan sayur-sayuran lain. Anda juga berpeluang mencuba hidangan sihat yang disediakan untuk menambah pengetahuan anda tentang makanan organik. Jadi, jangan lepaskan peluang ini untuk menjalin hubungan dengan alam sekitar dan mendapatkan pengalaman yang berharga!

Bukan itu sahaja, korang juga akan bertentangan mata dengan Shiha Zikir, Funky Fresh Dance dan penyanyi rock ELLA, Property Talk oleh Ahyat Ishak, Raya food truck bazaar pada 21 Mei 2023 di Jade Hills. Jadi apa tunggu lagi cepat-cepat dapatkan tawaran hebat di majlis raya Gamuda Land itu nanti.

Ha sebelum kami terlupa, korang juga boleh sertai peraduan mencari ketupat tersembunyi secara online DI SINI.

1. Daftar untuk bermain
2. Cari 10 ketupat tersembunyi
3. Top 10 pemenang terpantas akan memenangi hadiah wang tunai RM1k setiap seorang.

Anda juga tidak ingin melepaskan peluang untuk memenangi hadiah istimewa di Experience Gallery Gamuda Land! Walaupun jenis hadiah ini masih dirahsiakan, anda boleh mencuba nasib anda dengan menyertai cabaran buka peti misteri, di mana anda perlu memilih satu kunci dan membuka satu peti dalam masa satu minit dari 30 peti yang tersedia.

4 Lokasi Experience Gallery anda boleh pergi ialah di Gamuda Cove, Gamuda Gardens, twentyfive7, dan Jade Hills. Anda boleh menggunakan aplikasi Waze atau Google Maps untuk ke sana. Jangan lepaskan peluang untuk memenangi hadiah misteri ini!

Amacam menarik tak aktiviti dari Gamuda Land ni? Banyak kan yang korang boleh sertai bersama keluarga. Paling best part dapat duit raya bagi yang menang mencari ketupat tersembunyi.

Korang yang tak nak terlepas aktiviti menarik dari Gamuda Land ni, cepat-cepat layari laman rasmi ini untuk maklumat lanjut.

Sebelum tu, kami nak tayangkan korang filem pendek Mak Kau Tak Hijau Dari Gamuda Land.


Zulin Aziz Kembali Berbaik Dengan Suami

Selepas memberi bayangan rumah tangganya bermasalah, pelakon Zulin Aziz memuat naik perkongsian kembali berbaik dengan suaminya, Farhan Norzaini.

Menerusi satu perkongsian di Instagram sebentar tadi, Zulin berkata apa yang berlaku adalah ujian namun memberikan hikmah yang indah buat mereka.

BACA: “Kenapa Saya ‘Post’, Sebab Tak Nak Fitnah Di Kemudian Hari” – Zulin Aziz

“Berkat doa semua, kita cuba lagi. Kita boleh jadi lebih baik dari sebelum ni. Kita bagi peluang dan ruang.

“Terima kasih mendoakan kami, ujian ini sangat berat tapi hikmah dia sangat indah. Alhamdulillah,” tulisnya.

Dalam pada itu, Zulin berkata ada sebab mengapa hantaran sebelum ini dibuat dan hanya mereka yang tahu sahaja tentang apa yang berlaku.

“Ada sebab kenapa hantaran itu dibuat. Ada sesuatu perkara yang berlaku. Yang mana tahu je yang tahu. Alhamdulillah  asbab dan hikmah di sebalik itu,” tulisnya.


“Kenapa Saya ‘Post’, Sebab Tak Nak Fitnah Di Kemudian Hari” – Zulin Aziz

Baru-baru ini, perkongsian pelakon Zulin Aziz mengejutkan ramai apabila memuat naik posting seolah memberi bayangan dia dan suaminya, Farhan Norzaini sudah berpisah.

Sementara itu, menerusi video di TikTok, Zulin menjelaskan perkongsian itu dibuat kerana mahu mengelakkan fitnah apatah lagi Aidilfitri bakal menjelma dan pasti ramai akan bertanyakan mengenai suaminya.

BACA: “Konten, Marketing, Prank? Orang Gila Je Buat Hal Ini Gurauan” – Zulin Aziz

“Kenapa saya ‘post’, sebab tak nak fitnah di kemudian hari. Nak sambut Syawal dah ni, nanti tak ada gambar dengan ‘husband’ (suami), semua orang tanya mana ‘husband’, mana ‘husband’. Nanti jadi macam-macam benda, saya nak kena ‘explain’ (jelaskan).

“Saya ‘post’ hanya nak beritahu saja (berpisah), tapi apa sebabnya tak perlulah dikongsikan. Saya beritahu itu pun, bukan nak canang-canang hal rumah tangga saya macam ini, namun itulah keadaannya.

“Kita ‘public figure’ kan. Nanti ada saja orang nak tanya, jadi saya ‘explain’ awal-awal supaya tak ada soalan pelik-pelik di kemudian hari,” katanya .

Dalam pada itu, Zulin mengakui perkongsiannya itu sememangnya mengejutkan apatah lagi selama ini dia tidak pernah berkongsikan hal rumah tangga di media sosial. Zulin turut menegaskan perkongsiannya itu bukan prank mahukan marketing seperti didakwa segelintir netizen.

“Kami memang tak ada masalah apa-apa, mungkin tiba-tiba saja bergaduh. Apapun, ujian kita dalam rumah tangga ini berbeza-beza. Situasi saya, tak boleh nak samakan dengan orang lain.

“Malah, setiap apa yang saya kongsikan di media sosial itu terjadi dalam hidup saya. Ia benda yang betul. Saya tidak melakukannya untuk ‘prank’ atau strategi pemasaran,” katanya.

Untuk rekod, Zulin dan Farhan mendirikan rumah tangga 20 Februari tahun lalu di Majid Negara, Kuala Lumpur


‘Senang Menang Raya’ dengan Aplikasi AmOnline! Hadiah Bernilai Sehingga RM160,000

Berita baik untuk anda! Bersedia untuk menyambut Hari Raya dengan Senang Menang Raya dan berpeluang memenangi hadiah hebat bernilai sehingga RM160,000 termasuk Samsung Galaxy Fold4, pulangan tunai setiap jam dan banyak lagi. Tempoh kempen ini bermula 3 April 2023 sehingga 31 Mei 2023.

Bagi melayakkan diri untuk memenangi hadiah ini, anda hanya perlu muat turut aplikasi AmOnline. Memang sangat mudah dan senang untuk menggunakan Aplikasi AmOnline ni. Ia membolehkan anda untuk menjelaskan bayaran bil, melakukan tambah nilai, memohon pinjaman atau pembiayaan, membuat pembayaran balik kad kredit dan banyak lagi – bila-bila masa, di mana jua, hanya di hujung jari anda!

Selain daripada memudahkan urusan anda, teruskan membaca untuk mengetahui bagaimana aplikasi AmOnline ini membolehkan anda mendapat peluang untuk menang besar melalui Kempen ‘Senang Menang Raya’!

Mari kita lihat secara terperinci semua tawaran hadiah yang bernilai sehingga RM160,000 ni.

Ada Samsung Galaxy Z Fold4 yang terkini. Fulamak, bolehlah beraya dengan telefon pintar baharu! 3 unit jumlah kesemuanya.

Di samping itu, Pulangan Tunai sehingga RM5 setiap jam pun turut ditawarkan untuk setiap transaksi dengan nilai minimum RM5. Jumlah Pulangan Tunai bernilai sebanyak RM73, 200 boleh dimenangi, memang berbaloi betul!

Bila dah lihat hadiah yang menarik untuk dimenangi ni, dah sahlah anda tak nak terlepas peluang untuk menang kan! Anda cuma perlu kumpul Entri sebanyak mungkin di sepanjang tempoh kempen untuk berpeluang jadi pemenang.

1. Pembukaan Akaun AmBank/AmBank Islamic melalui Aplikasi AmOnline – 50 Entri

Bagi sesiapa yang belum mempunyai Akaun Simpanan, Akaun Semasa atau mana-mana Akaun AmBank/AmBank Islamic, inilah cara paling mudah dan masa terbaik untuk membuka akaun. Gunakan aplikasi AmOnline saja, tak payah susah-susah pergi ke mana-mana cawangan AmBank atau AmBank Islamic. Bukan itu saja, peluang memenangi hadiah menarik termasuk RM15 Pulangan Tunai pasti menanti anda!

Untuk mengetahui bagaimana cara nak membuka akaun, rujuk saja di sini!.

Bagi pelanggan sedia ada AmBank, anda boleh rujuk rakan anda untuk buka Akaun/-i Simpanan atau Akaun Semasa dengan menggunakan kod yang diberikan melalui Aplikasi AmOnline.

Bila rakan anda dah berjaya membuka akaun, bukan hanya anda boleh dapat Entri untuk rebut peluang menang Hadiah lumayan, anda juga boleh dapat Pulangan Tunai RM10!

3. DuitNow kepada nombor telefon (termasuk eDuitRaya) – 1 Entri untuk setiap transaksi yang layak

Apabila anda berjaya lakukan satu transaksi DuitNow melalui aplikasi AmOnline dengan nilai minimum RM5, anda terus dapat 1 Entri! Lagi banyak transaksi yang anda buat, lagi banyak Entri akan anda kumpulkan dan makin besarlah peluang untuk menang hadiah hebat! Seronoknya!

4. Duitnow QR Peer-2-Peer (P2P) & DuitNow QR di kaunter – 1 Entri

Lakukan saja satu Transaksi DuitNow QR yang layak dengan nilai minimum RM5 untuk setiap transaksi melalui Aplikasi AmOnline untuk dapatkan 1 Entri.

Anda boleh manfaatkan transaksi DuitNow QR ni untuk pindahkan duit atau buat pembayaran di kaunter bagi pembelian tanpa perlu gunakan wang tunai. Maklumlah, sekarang kan dah zaman tanpa tunai!

Untuk lihat apa lagi jenis transaksi yang anda boleh buat melalui DutNow QR ni, klik saja di sini.

Tunggu apa lagi? Sertai sekarang dan mula menang hari ini! Kempen akan tamat pada 31 Mei 2023 tau! Jadi, muat turun Aplikasi AmOnline sekarang juga!


“Sumayyah Masih Tidak Memahami Kenapa Ayah Tak Tinggal Bersama Mama” – Datin Patimah

Baru-baru ini, perkongsian ibu mentua kepada Puteri Sarah iaitu Datin Patimah Ismail menjadi perhatian ramai mengenai keadaan cucu perempuannya, Sumayyah.

Menerusi perkongsian di Insta Story itu, Sumayyah dilihat sedang tidur disebabkan kurang sihat.

BACA: “Sedarkah Dosa Kamu Yang Sudah Menghancurkan Sebuah Masjid…” – Datin Patimah

Datin Patimah turut meluahkan rasa sedih apabila cucunya itu masih tidak memahami situasi yang berlaku di antara ibu dan ayahnya, Syamsul Yusof.

Tambah Datin Patimah lagi, berbeza dengan Syaikhul yang sudah terbiasa hidup bersama Puteri Sarah tanpa bapanya.

Selasa lalu, lafaz cerai sepatutnya dilakukan oleh Syamsul ditangguhkan berikutan Puteri Sarah enggan menarik semula saman terhadap madunya, Ira Kazar dan keluarga.

Malah, Puteri Sarah berkata Syamsul juga tidak bersetuju dengan jumlah nafkah dituntut untuk anak mereka serta meminta dikurangkan sebanyak 30 peratus.

Sementara itu, Syamsul mendakwa Puteri Sarah mengubah perjanjian asal yang dipersetujui mereka sebelum ini berhubung proses penceraian. Ujarnya lagi, isterinya itu meminta sejumlah amaun yang dikatakan agak besar sebagai syarat untuk ‘dilepaskan’.


Puteri Sarah Menyesal Tak Rakam Video Perbincangan Dengan Syamsul

Pelakon Puteri Sarah meluahkan rasa kesal tidak merakam perbualan ketika berbincang dengan suaminya, Syamsul Yusof untuk menyelesaikan kemelut rumah tangga mereka pada 9 April lalu.

Menerusi satu perkongsian di Insta Story, Puteri Sarah memuat naik mesejnya bersama Syamsul dimana dia mencadangkan untuk merekod video pertemuan mereka itu bagi tujuan rujukan semula.

Bagaimanapun, Syamsul menolak cadangan tersebut kerana segala syarat dan perjanjian yang dibincangkan sudah direkod secara bertulis.

“Menyesal tak record video masa discussion malam tu. I should have known kaki spin pusin cerita. Takpelah, bulan Ramadan, Allah ada untuk jaga saya dan anak-anak,” tulisnya.

Terdahulu, Puteri Sarah mendedahkan Syamsul Yusof tidak jadi melafazkan cerai berikutan dia tetap mahu meneruskan saman terhadap Ira Kazar.

Puteri Sarah berkata dia tidak akan menarik semula tuduhan terhadap keluarga Ira kerana itu adalah hak yang diperjuangkannya.


“Sakitnya Tak Sesakit Dikhianati & Ditinggalkan Dulu…” – Rita Rudaini

Pelakon Rita Rudaini meluahkan rasa sayu apabila mengenangkan anak sulungnya, Airit Rayyan Rizqin yang sudah setahun menjalani kehidupan berdikari di sekolah berasrama penuh.

Menerusi perkongsian di instagram itu, Rita berkata anak sulungnya itu saksi melihat suka duka dilaluinya sebagai ibu tunggal serta anaknya itu turut terkena tempias.

BACA: Anak Rita Rudaini Raih Anugerah Pengetua, Pointer Tinggi Di MRSM

Rita turut berkongsikan video memaparkan momen dia memeluk Rayyan sewaktu kali pertama menghantarnya ke MRSM berkenaan.

Mengimbau kembali momen tersebut, Rita berkata rasa sakit untuk meninggalkan Rayyan tidak sesaki dia pernah dikhianati dan dtinggalkan satu ketika dahulu.

“Malam ni hati mommy tiba-tiba sebak sayu sangat, dah setahun Ryan belajar hidup berdikari jauh dari mommy. Setiap malam Ryan tak lupa telefon ucap ‘goodnight & i love u mommy’.

“Masa ni mommy tahan air mata dan tahan sakit. Sakitnya tak sesakit dikhianati dan ditinggalkan dulu. Kita tak pernah berenggang, kemana saja mommy bawa Ryan.

“Ryan anak yang banyak suka duka, banyak saksi kesedihan mommy.. Ryan yang banyak kena tempias, Ryan saksi segalanya,” tulisnya.

Bagaimanapun, Rita meluahkan rasa syukur anaknya membesar dengan penuh kasih sayang serta merupakan seorang anak yang baik dan mendengar kata.

“Alhamdulillah kamu membesar dengan penuh kelembutan dan kasih sayang dalam hati. Ryan anak yang sangat baik, tidak pernah sesekali tinggi suara pada mommy, patuh setiap kata-kata mommy.

“Maafkan mommy, mommy banyak salah pada Ryan. Tapi percayalah, mommy buat semua ni ada sebab. Hanya Tuhan saja yang tahu. Mommy doakan Ryan jadi seorang lelaki yang penuh belas kasihan, kelembutan dan kasih sayang dalam diri,” tulisnya.

Dalam pada itu, Rita turut meminta Rayyan tidak risau akan dirinya dan rela berkorban berjauhan dengan anaknya itu kerana percaya ada yang terbaik menanti anaknya.

“Mommy berkorban berjauhan dari Ryan kerana mommy percaya ada yang terbaik menanti Ryan. Jangan risau pasal mommy, mommy dah biasa berkorban.

“Pernah berkorban hidup mommy untuk kebahagiaan orang lain, untuk puaskan hati orang lain demi pertahankan kamu, Ryan dan adik. Tapi Allah kurniakan anak yang baik, Ryan dan adik untuk jahit luka dan koyak di hati mommy. Terima kasih,” tulisnya.


Mona Allen Risau Anak Dicium Orang Ramai & Saudara Masa Hari Raya

Pelakon Mona Allen meluahkan rasa bimbang dengan keselamatan dan kesihatan anak sulungnya, Petra Pekin menjelang Hari Raya ini.

Menerusi perkongsian di Insta Story, Mona gelisah untuk fikirksn cara untuk menghalang orang ramai mencium anaknya serta meminta tips daripada pengikutnya.

Mona berkata dia bimbangkan tentang anaknya serta bagi mengelak daripada dijangkiti virus Respiratory Syncytical Virus (RSV).

“Saya berharap nanti masa Raya tolonglah jangan kiss Petra. Takut virus RSV. Macam mana nak bagi tahu orang kampung, family atau saudara-mara janganlah cium baby. Any tips?,” soalnya.

Sementara itu, Mona turut berkongsikan pandangan netizen berhubung isu tersebut di Instagram miliknya dimana ada yang menyarankan pelakon itu sentiasa mendukung anaknya dan tidak lepaskan kepada orang lain.

Bagaimanapun, Mona menjawab dia sudah membuat perkara yang dicadangkan itu namun ianya tidak berjaya.

Dalam pada itu, ada yang mencadangkan supaya Mona berterus terang sahaja kepada mereka supaya tidak terjadi perkara yang tidak diingini.


Bestnya! Geng Belia 18-20 Tahun Atau Pelajar Universiti yang Layak Akan Dapat eTunai Belia Rahmah RM200

Seronoknya lahai geng-geng belia kita kali ni kan? Dapat lagi berita gembira daripada kerajaan kita. Kadang-kadang terasa macam nak kembali ke zaman remaja lah pula, boleh dapat RM200 ni, haha.

Seperti yang diumumkan pada Belanjawan 2023 lepas, kerajaan sedia memberi inisiatif bantuan kredit e-dompet RM200 one-off bagi golongan belia berumur 18 hingga 20 tahun bertujuan untuk membudayakan pembayaran tanpa tunai.

Bukan itu jer, baru-baru ini melalui perkongsian Perdana Menteri dan Menteri Kewangan Dato’ Seri Anwar Ibrahim, inisiatif bantuan ini akan diperluaskan kepada semua pelajar universiti yang memenuhi syarat kelayakan. Wah, bestnya!

Katanya, dengan langkah ini diharapkan mereka boleh melakukan pembelian secara ‘offline’ dengan pemberian kredit RM200 melalui dompet digital terpilih. Sekurang-kurangnya bila adanya bantuan seperti ini dapat juga meringankan beban dan mengurangkan sedikit beban belanja mereka. RM200 bukan jumlah yang sikit, tau!

Selain itu, inisiatif ini juga dapat menggalakkan perbelanjaan secara tanpa tunai dalam kalangan belia atau para pelajar yang layak serta menggalakkan transaksi secara tanpa tunai oleh perniagaan fizikal. Zaman dah maju kan, kita go cashless jer sekarang. Hee.

Untuk info anda, Kerajaan telah memperuntukkan RM400 juta bagi inisiatif ini. Jadi, ia akan diagihkan RM200 untuk setiap seorang dengan anggaran 2 juta penerima yang layak.

Maklumat penebusan dan juga aplikasi yang terlibat akan dikongsikan kemudian. Jika sebelum ini, penebusan wang eWallet boleh dilakukan dengan menggunakan aplikasi eWallet Malaysia yang terpilih seperti Touch ‘N Go dan GrabPay. Untuk kali ini sama-sama kita nantikan okay!

Bantuan ini akan mula diberikan tak lama lagi. Syarat-syarat kelayakan serta cara permohonan akan diumumkan dan dikemaskini dalam masa terdekat melalui Portal Belanjawan 2023. Keep updating yer! Anda juga boleh layari portal yang sama kalau nak dapat info lebih lanjut atau nak cari pelbagai bantuan lain yang boleh dimanfaatkan di bawah Belanjawan 2023.

Adik-adik atau pun mak ayah yang sedang membaca artikel ini sila kongsi berita gembira ini kepada rakan-rakan dan jiran anda. Moga bermanfaat!


Rohana Jalil Sudah sedar Tapi Masih Kritikal Dalam ICU

Penyanyi Rohana Jalil dilapor sudah sedarkan diri dan mula memberikan tindak balas positif selepas dimasukkan ke Unit Rawatan Rapi (ICU), Hospital Canselor Tuanku Muhriz (HCTM) Universiti Kebangsaan Malaysia (UKM).

Memetik mStar Online, perkara itu dimaklumkan oleh sahabat baiknya Jaafar Onn sebentar tadi. Bagaimanapun Rohana masih di bawah pemantauan pakar dan menggunakan alat bantuan pernafasan.

“Alhamdulillah saya baru dimaklumkan oleh anak Rohana iaitu Kilafairy bahawa ibunya kini sudah sedar dan boleh berinteraksi.

“Namun Rohana masih menggunakan alat bantuan pernafasan dan keadaannya masih dalam status kritikal lagi,” katanya.

Sementara itu, Jaafar berkata Rohana tidak boleh menerima lawatan daripada rakan-rakan dan hanya menunggu perkembangan daripada anak-anak penyanyi itu sahaja.

Dalam pada itu, Jaafar berkongsikan kali terakhir dia bertemu Rohana ketika bersama-sama menjayakan persembahan pada Ahad lalu.

Ketika itu dia melihat keadaan kesihatan penyanyi tiu tidak begitu baik dan Rohana sendiri memaklumkan dia tidak sihat namun tetap menghabiskan empat buah lagu.

“Masa kami bertemu Ahad lepas, saya rasa kondisi dia sudah ditahap tidak baik. Tapi dia tetap menyanyi untuk menghabiskan empat buat lagu.

“Sebelum tu dia memang ada cakap dia tak sihat. Perutnya sakit. Masa sedang menyanyi dia tidak boleh berdiri secara tiba-tiba,” katanya.


“Lepas Ni Kena Ambil Watak Penyondol Bertudung & Acah Suci” – Michael Ang

Sejak kebelakangan ini hangat diperkatakan mengenai isu orang ketiga atau penyondol rumah tangga pasangan yang sudah berkahwin termasuk melibatkan selebriti.

Susulan isu tersebut, perkongsian pengarah terkenal Michael Ang menjadi perhatian ramai dimana jika dahulu watak penyondol di dalam drama adalah wanita yang tidak bertudung dan seksi.

BACA: “I Rasa Puteri Sarah Nak Syamsul Lagi, Cuma Dia Tengah Marah…” – Michael Ang

“Tiba-tiba terfikir kalau dulu buat cerita watak penyondol selalu perempuan tu color rambut, make up tebal and pakai seksi! Betul tak?” tulisnya.

Namun kini Michael lebih berminat untuk mengambil pelakon yang bertudung dan alim untuk memegang watak penyondol sama seperti isu semasa yang sedang hangat diperkatakan kini.

“Tapi lepas ini kalau nak cast penyondol kena ambik yang nampak alim dan bertudung, acah-acah suci. Baru tu realiti!” tulisnya.

Dalam pada itu, Michael sempat menyelar tindakan seorang TikTokers yang mahu menukar agama untuk mendapatkan sokongan netizen serta menyifatkan tindakan tersebut memalukan.

“By the way, itu TikTokers you very “so hai”. Lu ingat tukar agama tu suka suka ah? Orang macam lu la buat orang macam kita malu! Lu lagi baik pergi mampus la!”


Kini Semua Orang Mampu Guna 5G Dengan Pelan Berbaloi Dari U Mobile Ni! Says No FOMO

Masuk jer tahun 2023 ni, semakin ramai yang dah mula gunakan rangkaian 5G di Malaysia. Habis je fasa percubaan 5G tahun lepas, memang semua ternanti-nanti tawaran daripada pembekal perkhidmatan masing-masing. Hari ini, boleh dikatakan semua pelan telefon dan telefon pintar terbaharu dah ada 5G.

Liputan 5G di Malaysia juga dah mencapai hampir 80% sejak dilancarkan, jadi tak hairanlah mereka yang belum lagi bertukar ke rangkaian 5G ni rasa sedikit FOMO. Manakan tidak, selain kelajuan data 20X lebih laju berbanding 4G, 5G juga mempunyai latensi lebih rendah. Maksudnya, aktiviti online seperti strim video atau main game akan jadi sangat lancar dan tiada gangguan. Nak muat turun aplikasi atau fail bersaiz besar pun hanya beberapa saat dah settle, awesome kan?

Tapi, dengar cerita ada yang tak berani nak upgrade ke 5G lagi sebab rasa kos peranti dan pelan 5G ni mahal. Kalau macam tu, korang wajib pertimbangkan tawaran 5G daripada U Mobile sebab telco ni cover semua keperluan 5G korang tak kiralah korang ni pengguna prabayar atau pascabayar.

Atau nak memudahkan korang paham, dengan 5G ni korang boleh buat macam-macam termasuklah muat turun aplikasi tanpa gangguan dan pengalaman device sharing yang lebih awesome.

Dan untuk pengetahuan korang, dengan 5G ni, semua syarikat telekomunikasi menggunakan rangkaian and kelajuan yang sama dan sama laju! So tak payah risau dah untuk fikir line mana lagi bagus or lagi laju. Cari je pakej yang terjimat.

Okey lah kami tak nak cerita banyak, jom kita tengok plan apa yang U Mobile tawarkan untuk korang. Confirm korang tak kan berpaling tadah dah bila tahu plan dari U Mobile ni.

Bagi korang yang malas nak top-up dan beli data, lebih baik korang ambil plan U Postpaid bagi pengguna postpaid.

Kalau korang nak tahu, pelan postpaid dengan U Mobile kali ini menawarkan data 5G sehingga 1000GB! Ada 3 pelan yang disediakan dengan data 5G termasuklah U Postpaid 38, 68 & 98. Enjoy habis kali tu. Kalau tak percaya cuba lah dulu.

Paling awesome sekali 1,000GB data 5G boleh dikongsi sehingga 6 talian U FamilyShare pada hanya RM38/talian. Sesuai untuk korang yang nak buat pakej family dalam masa yang sama nak berjimat.

Buat geng budak sekolah dan geng-geng yang jarang pegang phone korang juga boleh layan liputan 5G yang super duper laju ni hanya di U Mobile. Paling best, semua plan prabayar disertakan dengan data 4G dan panggilan tanpa had.

Lebih menarik lagi, bagi yang melanggan plan U25 korang korang boleh tebus data 5G dengan Speed Booster selama 1 jam setiap hari. Manakala plan U35/U40 korang boleh tebus Unlimited 5G Weekends yang memberikan korang data 5G tanpa had setiap Sabtu dan Ahad.

Bagi yang langgan pelan U40 korang juga boleh menikmati  hotspot tanpa had! Jangan risau korang yang dah selesa dengan plan U25 dan U35 pun boleh jer layan hotspot tanpa had, hanya tambah RM5 je.

Menariknya, dengan plan prepaid U25, U35 dan U40 korang boleh jer topup online dengan apps MyUMobile dan paling best boleh enjoy credit advance dengan perkhidmatan CreditSOS. Nak share credit dengan member pun no hal lah. Semuanya boleh bila dengan UMobile!

Bukan tu saja, bila dah join U Mobile ni korang boleh lah usha phone yang ada di telco ni. Jangan risau korang boleh je layan 5G dengan plan yang disediakan. Ala senang cerita orang kata devices bundle. Ha yang kaki telco mesti faham term ni kan!

Jangan tak tahu, di U Mobile korang juga boleh dapat pakej line dan telefon tau!

Untuk plan U PayLater korang boleh nikmati 0% Instalment dengan fleksibiliti pembayaran sehingga 24 bulan, tanpa faedah. Manakala plan U SaveMore pula penjimatan yang tiada tandingan pada peranti. Senang cerita semua boleh enjoy dengan U Mobile.

Ha, tu je! Jadi apa tunggu lagi kalau tak nak jadi seorang yang Fear Of Missing Out (FOMO) nikmati sendiri kuasa 5G sekarang serendah RM25/bulan!

Jangan lupa layari laman rasmi U Mobile untuk maklumat lanjut. Boleh lah korang selidik lagi info apa yang korang nak tahu.


Ibu Sedia Maafkan Syamsul Tapi Tak Boleh Terima Perbuatan Terhadap Puteri Sarah & Anak-Anak

Ibu kepada pengarah sensasi, Syamsul Yusof iaitu Datin Patimah Ismail berkata dia sedia memaafkan anaknya itu selepas apa yang berlaku.

Bagaimanapun, Datin Patimah berkata dia tidak boleh terima dengan tindakan Syamsul terhadap isterinya, Puteri Sarah dan anak-anaknya.

Menerusi satu perkongsian di Insta Story, Datin Patimah tidak boleh menerima apabila Syamsul lebih mempertahankan keluarga isteri keduanya, Ira Kazar berbanding Puteri Sarah dan anak-anak mereka.

Semalam, Syamsul mengejutkan ramai apabila tidak jadi menceraikan isteri pertamanya pelakon Puteri Sarah.

Puteri Sarah memaklumkan dia tidak mahu menarik saman terhadap Ira Kazar menjadi punca suaminya itu tidak jadi melafazkan cerai.

Malah, Puteri Sarah berkata Syamsul juga tidak bersetuju dengan jumlah nafkah dituntut untuk anak mereka serta meminta dikurangkan sebanyak 30 peratus.


Dua Isteri Berebut Nak Jaga Ibnor Riza Ketika Sakit

Diuji dengan penyakit kanser limfoma tahap empat, penyanyi Ibnor Riza berkata banyak hikmah diperoleh semenjak diduga dengan sakit.

Memetik BH Online, Ibnor berkata sebelum ini dia tidak ambil tahu tentang hal kesihatan. Malah, dia terlalu sibuk mencari rezeki sehingga leka dengan tuntutan agama.

“Kini, saya banyak mengisi masa terluang dengan membaca al-Quran dan qada solat. Saya sedang menghafal beberapa surah. Antaranya al-Mulk, al-Khafi dan surah lain. Sekurang-kurangnya, andai tutup menutup mata, ada bekalan dapat dibawa bersama,” katanya.

Menurut penyanyi berusia 62 tahun itu, dia bersyukur dengan ujian tersebut kerana dapat membawanya kembali ke jalan Allah serta memperbaiki ibadah.

“Mungkin Allah duga saya dengan penyakit untuk menjentik hati saya. Walaupun bersekolah agama, saya sering terleka.

“Jadi, masa yang ada digunakan untuk memperbaiki semula ibadah seperti menggantikan solat ditinggalkan dan menghafal beberapa surah penting,” katanya.

Sementara itu, Ibnor berkata hubungan kekeluargaannya lebih rapat selepas diuji dengan sakit malah bersyukur kedua-dua isterinya berebut mahu menjaganya.

“Mereka berdua terlalu baik, saya rasa tidak layak mendapat wanita sebaik mereka. Kedua-dua isteri saling berebut hendak menjaga saya. Isteri pertama sanggup berulang-alik dari Brunei demi menjaga saya.

“Hubungan kedua-dua isteri sangat baik dan mesra. Saya berkahwin dengan isteri kedua, Sarimah Sulaiman kira-kira 14 tahun lalu. Mereka langsung tidak pernah bermasam muka,” katanya.

Dalam pada itu, bapa kepada dua cahaya mata itu sudah pasti mengharapkan agar Allah memberikan peluang untuknya sembuh.

“Saya sentiasa berdoa agar diberi peluang kembali sihat dan seterusnya, dapat bekerja semula untuk menyara keluarga.

“Ketika disahkan sakit, macam-macam pula urusan datang serentak. Kami berpindah ke rumah baharu dan anak pula naik sekolah. Dengan tidak boleh bekerja, sedikit sebanyak membuatkan saya tertekan,” katanya.

Terdahulu, Ibnor dikejarkan ke Unit Rawatan Rapi (ICU) Hospital Port Dickson selepas pengsan di rumah pada 19 Februari lalu.

Sebelum ini, Ibnor diserang pelbagai jenis penyakit seperti kencing manis, tahap kolesterol tinggi, buasir, darah tinggi dan migrain yang teruk.


“Kalau Dia Nak Jumpa Anak, Datang Beraya Rumah Yusof Haslam” – Puteri Sarah

Pelakon Puteri Sarah tidak menghalang suaminya, Syamsul Yusof untuk menlawan anak-anak mereka, Syaikhul dan Sumayyah pada hari raya ini.

Memetik Harian Metro, Puteri Sarah berkata pada hari raya nanti dia berada di rumah mentuanya di Taman Melawati, Hulu Klang.

BACA: Puteri Sarah Enggan Tarik Saman Ira Kazar Punca Syamsul Tak Lafaz Cerai

“Aidilfitri tahun ini seperti biasa. Kalau dia nak berjumpa anak-anak, boleh saja. Silalah datang ke rumah di Taman Melawati, rumah Datuk Yusof Haslam. Saya akan beraya di sana dan pergi bercuti bersama,” katanya.

Sementara itu, Syamsuk ditemui media enggan memberi komen dan hanya memberitahu dia letih apabila ditanya mengenai sambutan raya tahun ini.

Sebelum ini, Puteri Sarah berkata dia tidak akan beraya di luar negara seperti yang dikongsikan ibu mertuanya, Datin Patimah Ismail baru-baru ini.


“Puteri Sarah Tiba-Tiba Minta Duit Lebih Banyak” – Syamsul

Pengarah sensasi, Syamsul Yusof mengejutkan ramai apabila tidak jadi menceraikan isteri pertamanya pelakon Puteri Sarah hari ini.

Puteri Sarah memaklumkan dia tidak mahu menarik saman terhadap Ira Kazar menjadi punca suaminya itu tidak jadi melafazkan cerai. Malah, Puteri Sarah berkata Syamsul juga tidak bersetuju dengan jumlah nafkah dituntut untuk anak mereka serta meminta dikurangkan sebanyak 30 peratus.

Sementara itu, menerusi satu perkongsian video di Instagram, Syamsul menjelaskan sebab dia tidak mahu melafazkan cerai hari ini. Syamsul mendakwa Puteri Sarah mengubah perjanjian asal yang dipersetujui mereka sebelum ini berhubung proses penceraian.

Menurut Syamsul lagi, isteirnya itu meminta sejumlah amaun yang dikatakan agak besar sebagai syarat untuk ‘dilepaskan’.

“Tiba-tiba saya dapat satu perjanjian baharu daripada Puteri Sarah dan peguamnya yang sangat berbeza daripada persetujuan asal.

“Pihak Puteri Sarah yang menukar.. meminta berlebih-lebihan, duit yang lebih banyak, meminta harta.. yang bagi saya tak masuk akal. Tapi, Puteri Sarah kata jangan bagitahu orang apa yang diminta. Memang saya tak beritahu.

“Jadi sekarang ni, dia putar cerita bahawa saya yang menukar perjanjian. Saya yang pusing cerita. Tidak, pihak Puteri Sarah yang menukar perjanjian secara tiba-tiba.

“Disebabkan Puteri Sarah tak mahu capai kata sepakat yang baik, menukar perjanjian asal, saya putuskan untuk lawan. Saya pelik juga pada asalnya tidak melibatkan kes nusyuz, Ira.. itu bukan isunya.

“Isunya kenapa tiba-tiba minta duit banyak lagi? Padahal apa diberikan dah lebih daripada perlu. Dia minta lebih dan lebih lagi. Jadi kita serahkan pada mahkamah,” katanya.

Dalam pada itu, Syamsul mendakwa Puteri Sarah meminta untuk dia menarik balik permohonan nusyuz mengatakan Puteri Sarah ada hubungan dengan suami orang dan Sarah menarik semila kes melibatkan isteri keduanya.

“Saya kata boleh tarik. Begitu juga dengan Puteri Sarah, kita tak nak panjangkan benda ini. Saya cakap dengannya saya tarik kes nusyuz dan dia juga tarik kes isteri kedua saya Ira,” katanya.


Nak Jadi Menantu Sekuat Zyra Ni Tak Mudah, Segala Segi Kena Kuat!

Dalam alam perkahwinan ni bukan sahaja berkahwin dengan anaknya malah kita juga berkahwin sekali dengan keluarganya.

Nak jadi menantu yang sentiasa terlihat baik di mata mertua sangat lah susah. Bersyukur kalau korang diberi mertua yang tak pernah kisah dengan korang. Buat yang dapat sebaliknya tak salah korang perbaiki diri korang untuk sentisa terlihat indah di mata mertua.

Mungkin apa yang kami nak kongsikan ini akan buat mertua korang senyum lebar. Syarat ya wajib ada semua tips yang kami share ni.  Baru lah raya kali ni boleh cium lama sikit tangan mertua. Lepas tu korang cakap jer nak makan menu apa mesti mertua korang sediakan.  Hihi

Tak salah kalau seminggu sekali tu korang terlefob mertua korang tanya khabar, okey ke tak rumah di kampung tu.

Dengan cara ni dapatlah sejukkan sikit hati mertua korang tu. Orang tua-tua ni kalau korang pandai ambil hati mereka, mesti nama korang jer lah yang disebut-sebut. Tak percaya cuba buat!

Bergelar menantu memang akan ada perasaan awkward bila berdepan dengan mertua. Lagi-lagi mertua yang suka menyoal. Boleh rasa mencabar nak jawab setiap soalannya.

Tapi kan tak salah kalau korang dapat mertua yang suka bercakap ni, dengan cara ni korang akan dapat biasakan diri korang untuk menyembang auto rasa awkward tu akan hilang.

Bukan tu sahaja, dengan cara ni juga korang boleh jadikan mertua korang sebagai BFF mahupun mak sendiri. Baru syok kali tu balik kampung pasangan. Sebab dah ada geng yang menunggu!

Bergelar menantu bukanlah satu tanggungjawab yang kecil. Banyak hati yang perlu dijaga meskipun hati sendiri terguris. Sebagai wanita yang mempunyai sifat yang lemah lembut tak mustahil kita akan cepat terguris jika sesuatu perkataan yang kasar dikeluarkan dari keluarga mertua.

Ala macam Fatin dan Zyra dalam iklan pendek Zurich ni. Sedap mulut jer si Fatin adik ipar Zyra ni lemparkan perkataan tu. Dah lah time makan. Terguris hati Zyra.

Tapi tabik pada mentua Zyra, meskipun sudah kehilangan anak sendiri namun masih menganggap Zyra sebahagian daripada keluarga mereka. Sifat #LindungiSegalaYangBermakna ni lah yang perlu ada dalam diri kita tak kisah lah mertua ke menantu ke.

Mungkin ini juga didikan dari arwah suami Zyra. Ya lah kalau nak dikatakan arwah suami Zyra ni boleh disifatkan sebagai seorang yang #LindungiSegalaYangBermakna sampai ambil insurans perlindungan buat keluarganya.

Ya lah insurans ni penting untuk kita lindungan orang yang kita sayang. Kita tak tahu apa yang akan jadi dengan diri kita di masa hadapan kan. Jadi tak salah kalau kita buat persediaan awal.

Kalau korang nak tahu terdapat pelbagai produk insuran yang disediakan oleh Zurich untuk tujuan melindungi korang dan yang tersayang.

Bila tengok je iklan pendek Zurich ni mengalir juga lah air mata ni. Tersentuh hati!

Dah lah kami dah tak nak cakap banyak, korang nak tahu lebih lanjut layari laman rasmi Zurich.


“Hello Bro, If I Tunjuk Video Tak Senonoh You Dengan Ira Lagi Teruk Kot” – Puteri Sarah

Petang tadi, pengarah sensasi Syamsul Yusof memuat naik video penjalasan punca dia tidak jadi menceraikan isterinya, Puteri Sarah meskipun sebelum ini sudah mencapai kata sepakat.

Susulan perkongsian video Syamsul itu, Puteri Sarah pula tampil bersuara meluahkan rasa bengang dengan suaminya.

BACA: “Tuntutan Saya Tak Sampai RM1 Juta Pun” – Puteri Sarah

Menerusi perkongsian di Insta Story, Puteri Sarah berkata jumlah mutaah dan nafkah tertunggak yang diminta mampu dibayar oleh suaminya.

Puteri Sarah turut mendakwa jika dia menunjukkan bukti video tidak senonoh dilakukan oleh Syamsul dengan Ira Kazar sebelum berkahwin sudah pasti lebih teruk.

Menurut Puteri Sarah lagi, dia sudah berbincang dengan ibu mertuanya dimana Datin Patimah mengatakan jumlah tersebut munasabah apatah lagi dia tidak menuntut harta sepencarian.

Dalam pada itu, Puteri Sarah mengatakan tidak perlu untuk menarik permohonan nusyuz dan biarkan mahkamah sahaja yang menentukan.


“Tuntutan Saya Tak Sampai RM1 Juta Pun” – Puteri Sarah

Pelakon Puteri Sarah berkata dia tetap dengan pendirian dan tidak akan menarik kes saman terhadap keluarga Ira Kazar.

Memetik BH Online, Puteri Sarah berkata dia diberikan syarat jika mahu dilepaskan dia perlu menarik balik kes saman berkenaan.

BACA: Puteri Sarah Enggan Tarik Saman Ira Kazar Punca Syamsul Tak Lafaz Cerai

“Untuk apa saya berjuang selama ini? Jadi, syarat diberikan kalau mahu dilepaskan, saya kena tarik kes terhadap keluarga Kazar.

“Mengapa saya kena gugurkan? Kes saya dan Syamsul, itu antara saya dengannya, jadi kenapa nak campur adukkan?,” katanya.

Menurut Puteri Sarah lagi, suaminya turut meminta diskaun dalam tuntutan nafkah anak-anak dan mutaah, bagaimanapun dia enggan mendedahkan jumlah tersebut.

“Saya percaya saya di pihak yang benar. Syarat kedua, Syamsul minta diskaun tuntutan nafkah anak-anak dan mutaah. Saya tak mahu beritahu jumlah, nanti memalukan.

“Ini nafkah anak-anak pun nak minta diskaun. Selepas itu, suruh tarik kes terhadap keluarga Kazar, ini sudah melampau. Tuntutan saya tidak sampai RM1 juta pun,” katanya.

Dalam pada itu, Puteri Sarah tidak kecewa meskipun kemelut rumah tangganya masih tiada kesudahan lagi kerana dia akan tetap lawan demi anak-anak.

“Saya tidak larat mahu memuaskan puaskan orang lain. Sekarang saya sedang memperjuangkan hak anak-anak. Saya akan lawan demi anak-anak.

“Sememangnya, saya mengharapkan Syamsul melepaskan saya hari ini, tetapi demi anak-anak, saya akan lawan. Jadi, saya tidak kecewa dengan prosiding hari ini,” katanya.